13та таниш маҳсулотни қалбакисидан фарқлаш тобора қийинлашмоқда | LifeHaq.uz\nПаст сифатли маҳсулотни ҳақиқийсидан махсус экспертиза ёрдамида фарқлаш энг тўғри йўл. Уй шароитида эса йиллар давомида синалган ҳамда ҳақиқий маҳсулотларнинг хусусиятларига асосланган ҳийлалар фойда бериши мумкин. Масалан, табиий сметана иссиқ сувда эрийди, ҳақиқий сигир сути сарғиш тусга эга бўлиб, таркибида камида 3,2 фоиз ёғ бўлади.\nҚуйида сизга тақдим этилаётган тавсиялар ёрдамида инсофсиз ишлаб чиқарувчилар ва шунчаки товламачиларнинг макрига учрамайсиз.\nҲақиқий пишлоқ 100 фоиз сут ёғларидан иборат бўлади. Уни тайёрлаш учун сут, қаймоқ, қайта ишланган бошқа сут маҳсулотлари ва туз ишлатилади. Агар пишлоқ таркибида ўсимлик ёғи бўлса, бу пишлоқдан тайёрланган маҳсулотдир. Унинг нархи арзонроқ бўлиб, таркибида пишлоқнинг ранги, ҳиди ва фактурасини акс эттирадиган қўшимчалар мавжуд. Бундай маҳсулотнинг мунтазам истеъмоли саломатликка зарар етказади.\nҲақиқий эритилган пишлоқнинг массаси бир хил бўлиб, унда пуфакчалар эмас, балки бўшлиқлар бўлиши мумкин. У майдаланмайди, тишларга ёпишмайди, тахир таъм бермайди. Унинг ранги ҳаддан ташқари ўткир бўлмаслиги керак.\nАгар ёрлиқда “пишлоқ” сўзининг ўрнига “эритилган маҳсулот” ёки “пишлоқдан тайёрланган маҳсулот” жумлалари бўлса, бу – пишлоқдан тайёрланган маҳсулот.\nБутербродлар учун мўлжалланган пишлоқли эритилган бўлакчалар ҳам пишлоқдан тайёрланган маҳсулотлар ҳисобланиб, уларни болаларга бериш тавсия этилмайди. Буларнинг ўрнига оддий пишлоқни кесиб берган маъқул.\nБолалар учун мўлжалланган мевали ва сабзавотли пюрелар\nСифатли пюренинг таркибида сабзавотлар, мевалар ёки гўштдан бошқа ҳеч нарса бўлмаслиги керак. Туз ва шакар фақат бирламчи хом ашёда бўлиши мумкин. Баъзида таркиб нормал бўлиб кўринади, аммо идишнинг ичида шунчаки сув, ранг берувчилар, натрий глутамати ва ҳид берувчи қўшимчалар аралаштирилган арзон олмали пюренинг аралашмаси бўлади.\nҚалбаки ёки сифатсиз маҳсулотни фарқлаш:\n2-3 ош қошиқ болалар пюреси ва ½ чой қошиқ содани аралаштириб, 15-20 сония давомида микротўлқинли печда иситинг. Табиий пюре қораяди, қалбаки маҳсулот эса рангини ўзгартирмайди.\nМаҳсулотнинг қувватига эътибор беринг: 100 грамм маҳсулотдаги шакар миқдори углеводлар миқдоридан ошмаслиги керак.\nАйрим ишлаб чиқарувчилар пюре нисбатан қуюқ бўлиши учун унга крахмал қўшадилар. Буни текшириш осон: бир стакан сувга 2 ош қошиқ пюрени солиб, бир неча томчи йод томизинг. Яхшилаб аралаштиринг. Агар стакан ичидаги масса кўкимтир-сиёҳранг тус олса, маҳсулотнинг таркибида крахмал ёки бошқа қуюқлаштирувчи модда мавжуд. Бу нарса қадоқда ёзилган бўлиши керак. Акс ҳолда, маҳсулот қалбаки ёки ишлаб чиқарувчи атайин сизни чалғитишга уринган бўлади.\nКафтингизга бироз пюре томизиб, бармоғингиз билан ишқалаб кўринг: агар маҳсулотда ҳид берувчи қўшимчалар бўлса, кафтингизда мойли из қолади.\nТашиш чоғида шикастлаш қийин бўлган қадоқлардаги болалар аралашмасини олган маъқул: бу аралашмани истеъмолчи очгунига қадар унинг таркиби ўзгармаслиги кафолатидир. Бу борада металл идиш жуда қўл келади.\nБаъзан бола янги қадоқдаги одатий аралашмани ейишдан бош тортади. Бу ҳолат аралашмалар турли давлатларда тайёрлангани ҳамда рецепт бир хил бўлишига қарамай, бирламчи хом ашё фарқ қилганида юз беради. Ишлаб чиқарувчи билан боғланинг: сизга қадоқлардаги кодлар ёрдамида хариддан аввал бундай аралашмаларни фарқлашни тушунтирадилар.\nБир стакан сувга 1 ош қошиқ аралашмани солинг: сифатли маҳсулотда қумоқчалар ҳосил бўлмайди.\nБир неча томчи йод томизинг: агар маҳсулот таркибида ун ёки крахмал (улар ёпишқоқлик учун қўшилади) бўлса, аралашма кўкимтир тусга киради.\nМаҳсулотнинг қадоғига эътибор беринг: хира ранглар, яхши босилмаган ҳарфлар ёки шунчаки ғалати безак – буларнинг бари қалбаки маҳсулотнинг яққол белгилари.\nСутли маҳсулот ёки сут\nСигирдан соғиб олинган ҳамда пастеризациядан ташқари ҳеч қандай ишлов берилмаган сут тоза ҳисобланади. У сарғимтир тусда бўлиб, таркибидаги ёғ миқдори камида 3,2 фоизни ташкил қилади. Ичимлик истеъмол учун янада яроқли бўлиши учун меъёрга етказилади: ёғ миқдори камайтирилади ёки кўпайтирилади, зарарсизлантирилади. Натижада, меъёрлаштирилган сут ҳосил бўлади.\nҚаблаки ёки сифатсиз маҳсулотни фарқлаш:\nТаркибидаги ёғ миқдори 3,2 фоиз бўлган тоза ёки меъёрлаштирилган сутни танланг. Агар ёғ камроқ бўлса, демак унга қуруқ сут аралаштирилган ҳамда витаминлар ва минералларнинг тўлақонли манбаи бўлолмайди. Бундай сутни фақат қандолатчиликда ишлатиш тавсия этилади.\nБир стакан сутга бир томчи йод томизинг: агар унда қўшимчалар бўлмаса, йод сарғиш-жигарранг бўлиб қолади. Агар йод яшил рангга кириб, кўк доғлар ва чўкма ҳосил бўлса, сутда қуюқлаштириш учун қўшилган крахмал бўлиши мумкин.\nБолаларга ёғ миқдори камида 3,2 фоиз бўлган, қўшимча равишда кальций билан бойитилган, меъёрлаштирилган ультрапастеризацияланган сут бериш тавсия этилади. Бу табиий сигир сутидаги хавфли бактериялар аниқ йўқотилганлиги, ундаги фойдали хусусиятлар сақланганлиги ва зарур кальций миқдори тикланганлигига кафолат.\nБаъзан сутга сақлаш муддатини кўпайтириш учун сода қўшилади. Унинг мавжудлигини қуйидаги усулда текшириш мумкин: озгина сутга 1 чой қошиқ сирка қўшиб, яхшилаб аралаштиринг. Агар ичимликда қўшимчалар бўлмаса, оқсил ивиб қолади. Агар сода мавжуд бўлса, кўпик пайдо бўлади.\nЛактоза истеъмоли тақиқланган одамларга ёғсизлантирилган сут ўрнига ўсимлик сутини ичиш тавсия этилади. Бундай сут кўпинча гуруч, соя, кокос ёки бодомдан тайёрланади. У қайта ишланган ёки ёғсизлантирилган сутдан анча фойдалироқ, аммо барибир таркибидаги витаминлар ва минераллар борасида табиий сут ўрнини боса олмайди.\nМайонез, бу – тухум, ёғ, лимон шарбати, хантал ва зираворлардан тайёрланган қайла. У мунтазам истеъмол қилиниши, шунингдек керакли ранг, ҳид, фактурани олиш ёки узоқ сақланиши учун ишлаб чиқарувчилар қўллайдиган қўшимчалар туфайли зарарли бўлиши мумкин.\nПаст сифатли маҳсулотни фарқлаш:\nАгар сизга табиий майонез таклиф қилаётган бўлсалар, унинг сақланиш муддатини текширинг: қанча қисқа бўлса, шунча яхши. Уйда тайёрланган майонез музлатгичда атиги бир неча сутка туради. Сақланиш муддати қанча узоқ бўлса, унинг таркибида консервантлар шунча кўп, ўсимлик мойи эса кам бўлади.\nОзгина майонезга 1-2 томчи йод томизиб, 30 сония кутинг ва аралаштиринг. Агар ишлаб чиқарувчи қуюлтириш мақсадида крахмал қўшган бўлса, йод томчилари кўк-сиёҳрангга киради.\nҲозиргина очилган янги майонезнинг ёғи ажралиши ёки пуфакчалар пайдо бўлиши мумкин эмас. Бу белгилар майонез айниганлигидан далолат беради.\nЯхши сметана қаймоқдан тайёрланади. Унда ҳеч қандай ўсимлик мойи бўлмаслиги керак. Сақланиш муддати қисқа бўлган маҳсулотнинг фойдаси кўпроқ.\nҲозирда ёғсизлантирилган сметананинг фойдаси ва зарари борасида фаол баҳс-мунозаралар олиб борилмоқда. Аслида бу ўхшаш таъм, ранг ва таркибга эга маҳсулот бўлиб, ҳеч қандай фойдали хусусиятларга эга эмас ва кўпинча қуруқ сутли оқсиллардан тайёрланади.\nСифатсиз ёки қалбаки маҳсулотни фарқлаш:\nБир стакан қайноқ сувга 1 чой қошиқ сметана аралаштиринг. Агар маҳсулот табиий бўлса, у бутунлай эриб кетади. Қалбаки маҳсулотдан эса сезиларли чўкма ҳосил бўлиб, қисман эрийди.\nОзгина сметанага 1-2 томчи йод томизинг. Агар ишлаб чиқарувчи қуюқлаштириш учун крахмалдан фойдаланган бўлса, томчилар кўк-сиёҳранг тус олади.\nШишага бироз сметана томизиб, тўлиқ қотгунича қолдиринг. Яхши сметана юза бўйлаб бир текисда ёйилади, қалбакиси эса зарралар ва излар қолдиради.\nҲақиқий туз ва хавфли зиравор\nСифатсиз маҳсулотни фарқлаш:\nКўриб турганингиз техник эмас, озуқа тузи эканлигини аниқлаш жуда осон: уни кафтингизга сепганингизда ачитиш ҳис қиласиз. Бундай маҳсулотни истеъмол қилиш хавфли!\nФақатгина таркибида сут, шакар ва сув бўлган оригинал рецепт бўйича тайёрланган маҳсулот “Шакарли қуюлтирилган сут” ёки “Суюлтирилган табиий сут” деб номланиши мумкин.\n“Сгущёнка” ёки “Қуюлтирилган ўзига хос сут”, бу – ўсимлик мойлари ва бошқа қўшимчаларга эга паст сифатли маҳсулот. Аксарият ишлаб чиқарувчилар ҳақиқий қуюлтирилган сут кўриниши остида яққол қалбаки маҳсулотни таклиф қилиш орқали харидорларни алдайдилар.\n“Пиширилган сгущёнка” ёки “Варёнка” ҳам “Пиширилган қуюлтирилган сут”дан фарқли равишда паст сифатли маҳсулотлардир.\nҲақиқий қуюлтирилган сут идишини очганда маҳсулот юзасида ёғ ҳалқалари ёки қопламани кўрмайсиз. Масса бир хил, шакар зарралари ва қумоқларсиз бўлади.\nҚуюлтирилган сутнинг таркибида аксорбин кислотаси ва стабилизаторлар бўлиши мумкин, аммо бундай маҳсулотни харид қилмаган маъқул.\nКакао ёки бошқа ўсимлик мойларидан тайёрланган шоколад\nҚадоқни диққат билан ўқинг. Яхши шоколаднинг таркибида камида 35 фоиз какао дони, сутли шоколадда – камида 25 фоиз, оқ шоколадда эса – камида 20 фоиз какао мойи бўлиши керак.\nАгар таркибий маҳсулотлар қаторида пальма мойи, кокос ёки қандолатчилик мойлари кўрсатилган бўлса, бу паст сифатли шоколад. Уни болаларга бермаган маъқул.\nЯхши шоколад плиткасининг юзаси ялтираб туриши керак. У қарсиллашсиз, осон синдирилади ва синган жойнинг юзаси кулранг туссиз бўлиб қолмайди.\nМузқаймоқ таркибида табиий қаймоқ ёки сут, шакар, сариёғ, тухум бўлиши керак. Шунингдек, табиий ҳид ва таъм берувчи қўшимчалар бўлиши мумкин.\nҲеч қачон бошқа музлатилган маҳсулотлар ёнида сақланаётган музқаймоқни сотиб олманг: ширинликнинг хавфли бактериялар билан ифлосланиши эҳтимоли мавжуд. Шунинг учун, музқаймоқ қандай сақланиши кўринмайдиган жойлар, масалан кафеларда буюртма бермаган маъқул.\nАгар музқаймоқ юзасида муз парчалари кўриниб турган бўлса, демак у қуруқ, нисбатан арзон сутдан тайёрланган.\nОзгина музқаймоқни микротўлқинли печда иситинг: паст сифатли маҳсулотда пуфакчалар пайдо бўлиб, бир текисда эрийди. Сифатли ширинлик эса қисман эрийди ва юзаси силлиқ ҳамда ялтироқ бўлади.\nМузқаймоқни еганда лабларда мойли из қолса, унинг таркибида ўсимлик мойлари борлигидан шубҳаланиш мумкин.\nЭрувчан қаҳванинг сифати унинг таркиби ва тайёрланиш технологиясига бевосита боғлиқ. Яхшиси сублимацияланган маҳсулотни сотиб олинг: ундаги доналар бир текис карамель рангида бўлиб, нозик ва ёқимли ифорга эга.\nЭрувчан қаҳвада жуда кам кофеин, аммо фойдали деб бўлмайдиган кўплаб қўшимчалар мавжуд. Хусусан, тезкор ва оддий рецепт ёрдамида нозик майдаланган қаҳвани дамлаган маъқул: сувни қайнатиб, туркага қаҳвани солинг ва кўпик кўтарилгунича бир неча сония кутинг. Тайёр!\nЁрлиққа эътибор беринг. Сақланиш муддати 24 ойдан ошмаслиги керак. Ишлаб чиқариш ва қадоқланиш санаси ўртасида қанча кам муддат бўлса, шунча яхши.\nШиша идиш доналарнинг сифатини кўриш имконини беради. Қадоқнинг тубида чанг ёки майда оқ тукчалар бўлмаслиги керак. Доналар йирик ва бир хил ҳажмда бўлади.\nБир стакан совуқ сувга 1-2 чой қошиқ қаҳва солинг. Агар ишлаб чиқарувчи цикорий қўшиш орқали тежашга қарор қилган бўлса, сув тўқ оловрангга киради, қаҳва эса эримасдан тезда стакан тубига чўка бошлайди. Сифатли маҳсулот аста-секин сув юзасида эрийди.\nБир чимдим қаҳвани қоғоз салфеткада сиқинг: агар ишлаб чиқарувчи бўёқдан фойдаланган бўлса, қоғозга ранг юқади.\nСиз ҳақиқий маҳсулотдан қалбакисини фарқлаш учун қандай усуллардан фойдаланасиз?\n18/12/2020 12:05:00 51 0 Манба: adme.ru


Исломий давлат билан аҳднома тузмаган аҳли ҳарб савдогарлари билан бўладиган савдо муомалалари хусусидаги шаръий ҳукм\nИсломий давлат билан ўзаро аҳднома тузилмаган ва исломий давлат фуқаролари бўлмаган кимсалар аҳли ҳарб (уруш ҳолатидаги кимса)лардир. Ўртадаги уруш давом этаётган бўладими, тўхтаб турган бўладими, фарқи йўқ. Ўртада уруш кетаётган бўлса, худди жанг майдонидаги каби, омонлик берилмаган аҳли ҳарбни кўрган жойимизда асир олишимиз ёки ўлдириб, мол-дунёсини тортиб олишимиз мумкин. Агар уруш тўхтаб турган бўлса, то диёримизга омонлик олмасдан кирмагунига қадар бундай қилиш дуруст эмас. Ўзи ёки моли киришининг фарқи йўқ. Ўзи ҳам, моли ҳам аҳли ҳарб ҳисобланади. Сотувчи ёки харидор бўлишидан қатъий назар, аҳли ҳарб савдогарлар билан шу асосда муомала қилинади. Улар хусусидаги шаръий ҳукм қуйидагича бўлади:\nАҳли ҳарбнинг Ислом диёрига омонликсиз, яъни махсус рухсатномасиз кириши жоиз эмас. Омонлик берилиши киришига рухсат этилишидир. Агар таомилда савдогарларнинг омонликсиз ҳам киришларига рухсат этилган бўлса ва бир аҳли ҳарб товарини сотиш учун Ислом диёрига кирса, унга қаршилик қилинмайди. Фақат моли учун улар бизнинг савдогарларимиздан қанча ўлпон олсалар, ўшанча ўлпон олинади, холос. Одатда, таомилда чегарага яқин жойларда яшовчи шахсларга омонликсиз ҳам савдо-сотиқ учун киришга рухсат этилади. Агар таомилда савдогарларнинг киришларига рухсат этилмаган бўлса ёки рухсат этилганда ҳам аҳли ҳарб тижоратдан бошқа мақсадда кирган бўлса, унга нисбатан аҳли ҳарб сифатида муомала қилинади. Жони ҳам, моли ҳам ҳимоя қилинмайди. Агарчи омонлик сўраб келгандим, деса ҳам қабул қилинмайди. Негаки, аҳли ҳарб бизнинг диёримизда жони ва молини сақлаб туриши учун омонлик олган бўлиши шарт. Савдогарлар борасида жорий қилинган таомил омонлик ўрнига ўтади. Аҳли ҳарбнинг ўзига берилган омонлик унинг молига ҳам берилган омонлик ҳисобланади. Диёрларимизда яшаётган аҳли ҳарб дорул-ҳарбга қайтмоқчи бўлиб, молини бир мусулмон ёки зиммийга омонат қолдирса ё қарзга берса, унинг мақсадига қараб иш тутилади. Агар мақсади савдогарлик, элчилик, саёҳат каби ишларни бажариб, Ислом диёрига қайтиш бўлса, ўзига ва молига олган омонлиги ўз кучида туради. Негаки, Ислом диёрида яшаш нияти тургани ҳолда дорул-ҳарбга борган аҳли ҳарбнинг ҳукми дорул-ҳарбга борган зиммийнинг ҳукми кабидир. Модомики, нияти Ислом диёрига қайтиш экан, дорул-ҳарбга бориши омонлигини бекор қилмайди. Агар дорул-ҳарбга боришдан мақсади ўша ерда яшаш бўлса, ўзи учун олган омонлиги мутлақо бекор қилинади.\nДиёримизга қайта кирмоқчи бўлса, янги омонлик олиши керак бўлади. Ислом диёридаги бирор мусулмон ёки зиммийга омонат қолдирган молининг омонлиги эса, ўз кучида қолади. Чунки у Ислом диёрига кириш билан ўзи учун ҳам, моли учун ҳам омонлик олган. Моли диёрларимизда қолиб, дорул-ҳарбга кетгач, ўзи дорул-ҳарбга кетгани учун омонлиги бекор қилиниб, моли дорул-Исломда қолганлиги учун омонлиги ўз кучида қолади. Агар ўлса, бу мол меросхўрига ўтади. Негаки, омонлик молга алоқадор ҳақдир. Мол меросхўрга ўтгач, омонлик ҳуқуқи ҳам ўтади. Агар аҳли ҳарб молини ҳам ўзи билан олиб кетган бўлса, ўзининг ҳам, молининг ҳам омонлиги бекор қилинади.\nТАШҚИ ТИЖОРАТ ТАШҚИ ТИЖОРАТ ТАШҚИ ТИЖОРАТ КАПИТАЛИСТИК ШИРКАТЛАР\nTagsаҳли ҳарбСавдоТАШҚИ ТИЖОРАТ“Исломда иқтисод низоми”\nРоссия Ҳизб ут-Таҳрир аъзоси Абдурраҳим Тошматовни 17 йил қамоқ жазосига ҳукм қилмоқда\nҲизб ут-Таҳрир-Ливан вилояти Шом қўзғолонига ва Ҳалаб аҳлига бирдамлик билдириш учун намойиш ўтказди


17:12 11.02.2017 (Янгиланган 17:14 11.02.2017) Ҳавола олиш\n19 январь куни ҳуқуқ-тартибот органига Самарқанд шаҳар Даҳбет кўчасидаги хусусий ҳовлилардан бирида шубҳали шахслар тўплангани ҳақида телефон қўнғироғи бўлди\nТОШКЕНТ, 11 фев — Sputnik. Жорий йилнинг 19 январь куни ҳуқуқ-тартибот органига Самарқанд шаҳар Даҳбет кўчасидаги хусусий ҳовлилардан бирида шубҳали шахслар тўплангани ҳақида телефон қўнғироғи бўлди. Тезкор гуруҳ вазиятни ўрганиш учун айтилган манзилга етиб борди, деб хабар қилган "Зарафшон" газетаси.\nЖиззахда "Иегова шоҳидлари" сектасига қизиққан қиз жазоланди\nАниқланишича, фуқаро Розия Қосимова ўзи истиқомат қиладиган уйда адлия идораларида рўйхатга олинмаган "Иегова шоҳидлари" диний ташкилотига аъзо бўлган адептларнинг ноқонуний йиғилишини уюштирган экан. Йиғинда Самарқанд шаҳри ва унга яқин ҳудудларда яшовчи 9 киши қатнашгани маълум бўлди.\nЙиғилиш ўтказилаётган уй кўздан кечирилганда диний мазмундаги "Инжил", "Муқаддас китоб", "Рассуждение с помощью писаний", "Организованный чтобы исполнять волю Иегови", "Познание ведущее к вечной жизни", "Руководство для школы теократического служения", "Фарзандларингизга таълим беринг", "Муқаддас китоб таълимотлари" китоблари, "Духи мёртвых" журнали, Ислом динига алоқаси бўлмаган диний мазмундаги варақалар, 2 дона планшет борлиги аниқланиб, бу ашёвий далиллар тегишли тартибда расмийлаштирилди.\nУшбу ҳудудда яшовчилар Р.Қосимова узоқ вақтдан буён Самарқанд шаҳрининг мусулмон аҳолиси орасида мазкур ташкилотни тарғиб этгани, "Иегова шоҳидлари" ташкилоти ғояларини тарғиб қилувчи адабиётларни тарқатганини маълум қилди.\nРозия Қосимова 2007 йилда ҳам шу каби фаолияти учун маъмурий жазога тортилган. Айни вақтда ноқонуний диний йиғилиш ташкилотчиси ва унинг фаол аъзоларига нисбатан Маъмурий-процессуал кодекснинг тегишли моддалари билан материаллар тайёрланмоқда.\nЎзбекистон кўпмиллатли, динлараро бағрикенг давлат ҳисобланади. Бу ерда кўп асрлардан буён дини, эътиқоди, ижтимоий келиб чиқишидан қатъи назар, турли миллат ва элат вакиллари тинч-тотув истиқомат қилиб келмоқда.\nБу имкониятдан айрим ноқонуний диний оқим ва гуруҳлар ўз ғаразли мақсади йўлида фойдаланишга уринмоқда.\nВаҳоланки, Ўзбекистон Республикаси Конституцияси, "Виждон эркинлиги ва диний ташкилотлар тўғрисида"ги Қонун ва бошқа ҳуқуқий-меъёрий ҳужжатларда диний таълимотни мажбурлаб сингдириш ёки тарғиб қилиш тақиқланган.\nШундай экан, ҳар қандай кўринишдаги миссионерлик ҳаракатларига йўл қўйилмайди ва бундай фаолиятга қарши кураш олиб борилади. Ўз навбатида юртдошларимиз ҳам атрофда бўлаётган воқеа-ҳодисаларга бефарқ бўлмай, ёшларни ёт ғоя ва таъсирлардан асрашга ўзини масъул деб билиши лозим.


Ўзбек қирғизга, қирғиз ўзбекка электр сотади\nЎзбекистон қўшни давлатлардан сотиб олинадиган электр қувватига мухтож эмаслигини билдирмоқда.\nИсми ошкор этилмаган Тошкент расмийсининг Қозоғистон ахборот агентлигига айтишича¸ Ўзбекистон ва Қирғизистон 1 ноябрдан бошлаб электр энергиясини ўзаро сотиб олишни режаламоқда.\nХабарда айтилишича, октябр ойининг ўрталарида тошкент шаҳрида ўзбек ва қирғиз ҳукумати вакиллари бу борадаги келишувни имзолаганлар. “Ҳужжатда айтилишича, бундан буён томонлар бир-бирларига бераётган электр энергияси учун ҳақ тўлайдилар”, дейилади Қозоғистон ахборот агентлиги хабарида.\nХабарда айтилишича, “Ўзбекэнерго” ва Қирғизистоннинг “Электр станциялари” ширкатлари 1 ноябрдан бошлаб электр энергиясини ўзаро олди-сотди қилиш шартномаси асосида иш бошлашлари лозим.\nҚирғизистон расмийлари эса ҳозирча Ўзбекистон билан электр энергиясини олди-сотди қилиш ҳақида гапиришга эрта эканини айтмоқдалар.\n- Ҳозир бу борада музокаралар олиб борилаяпти. Ўзбекистон расмийсининг кимгадир берган маълумоти юзасидан пайдо бўлган саволларга ҳозирча жавоб бермаймиз.\nНоябр ойининг дастлабки ўн кунлигида Ўзбекистон, Қозоғистон, Тожикистон ва Қирғизистон энергетиклари учрашуви бўлиб ўтади. Бу масала ўша учрашувда муҳокама қилингачгина аниқ бир қарорга келинади,- деди ўз номини айтмаслигимизни илтимос қилган қирғиз расмийси.\nЎзбекистон ҳукумати расмийси қозоқ ахборот агентлигига берган маълумотда эслатиб ўтган шартномада электр транзити учун ҳам ҳақ тўланиши назарда тутилгани айтилади.\n“Қирғизистон томонининг бу шартномани имзоламасликдан бошқа иложиси йўқ, чунки жанубдан келаётган электр оқимини шимолга буриб юбориш техник жиҳатдан мутлоқ мумкин эмас”, деб айтган Қозоғистон ахборот агентлигига Ўзбекистон ҳукуматидаги манба.\nБу гаплар минтақадаги электр энергияси тизимидан хабари йўқ одамларга тушунарсиз бўлиши мумкин. Шунинг учун ҳам Ўзбекистон расмийси айтган гапларни изоҳлашга эҳтиёж туғилади.\nГап шундаки, Қирғизистон электр энергиясини асосан мамлакат жанубидаги ГЭСларда ишлаб чиқаради. Жанубдан кетган электр тармоғидан Қирғизистоннинг айрим шимолий ҳудудларига электр энергияси Ўзбекистон орқали транзит қилинади. Агар Қирғизистон бу шартномага амал қилмаса, Ўзбекистон электр транзитини тўхтатиб қўйиши мумкин.\nЎз номини айтмаслигимизни илтимос қилган қирғиз расмийсининг айтишича, бу гапларда жон бор.\n- Ўзбек расмийси қисман хақ. Лекин Ўзбекистонда ҳам айни пайтда энергетика соҳасидаги вазият мураккаб. Уларга тармоқдаги кучланишни меъёрида сақлаб туриш учун қирғиз электр энергияси жуда ҳам керак. Чунки Ўзбекистонда электр энергияси иссиқлик ёрдамида ишлаб чиқарилади. Бу жуда қимматга тушади ва жуда қийин жараёнлардан ўтади.\nШунинг учун ҳам Ўзбекистон ўз электр тармоғидаги кучланишни таъминлаш учун Қирғизистонга муҳтож. Айни пайтда биз ҳам Ўзбекистонсиз шимолий ҳудудларимиздаги айрим туманларни электр энергияси билан таъминлай олмаймиз, деди қирғиз расмийси.\nЭнергетика бўйича эксперт Бозорбой Мамбетовнинг айтишича, Тошкентнинг электр энергияси транзити ва ўзаро айрбошланадиган электр қуввати учун ҳақ тўлашни талаб қилаётганини Қирғизистон ҳукуматига босим сифатида қабул қилиш керак.\nЭксперт “Қирғизистон расмий Тошкент қаршилига қарамай Қамбарота ГЭСлари қурилишини бошлаб юборгани учун Ўзбекистон томони шундай ҳаракатларни амалга оширмоқда”, деб ҳисоблайди.\nУнинг айтишича, бундай вазиятдан чиқиш учун Қирғизистон ва Қозоғистон ҳукуматлари бирлашиб Кемин-Датқа электр тармоғини қуришлари зарур.\n- Қирғизлар билан қозоқлар жуда тезликда бу тармоқни қуриб битказишлари керак. Бу электр энергиясининг Ўзбекистон томонидан транзит қилинишига барҳам беради, деди Бозорбой Мамбетов.\nАйни пайтда Қозоғистон ахборот агентлигига маълумот берган Ўзбекистон ҳукуматидаги манба электр энергияси транзити ва ўзаро айрбошланадиган электр қуввати учун ҳақ тўлаш борасида шартнома имзоланишига иқтисодий манфаатлар туртки бўлганини таъкидлаган.\n- Бугунги кунда Қирғизистон электр энергияси бизга керак эмас. Биз ўз эҳтиёжимизни ўзимиз қоплай оламиз. Лекин қирғиз электр қуввати биз иссиқлик электр станцияларида ишлаб чиқариб, экспорт қилаётган энергия ўрнини эгаллаши мумкин, деб айтган қозоқ ахборот агентлигига Ўзбекистон расмийси.


Яқин келажакда Ўзбекистондан ўсимлик маҳсулотларини Қирғизистонга олиб кириш тақиқланиши мумкин. Бу ҳақда Қирғизистон қишлоқ хўжалиги вазирлиги матбуот хизмати хабар берди.\nАгентлик маълумотларига кўра, 2019 йил бошидан буён Ўзбекистондан олиб кирилаётган маҳсулотларнинг Евросиё иқтисодий иттифоқи (ЕОИИ)нинг фитосанитар талабларига тўғри келмайдиган 365 та ҳолат қайд этилган. Ўнта ҳолатда ўзбекистонлик етказиб берувчилар ифлосланган маҳсулотларни Қирғизистонга олиб киришга ҳаракат қилишган.\nАйтилишича, яқинда Қирғизистонга ўзбек анорларининг бир қисми келган, унда шарқий куя (Грапҳолитҳа молеста Бусcк) зараркунандаси топилган. Шу билан бирга, ўтказилмоқчи бўлган юкларда Ўзбекистон ўсимликлар карантини миллий ташкилоти томонидан берилган фитосанитария гувоҳномаси ҳам бўлган. Бу Ўзбекистондан ушбу ҳафтада олиб келинган ва фитосанитария назоратидан ўтмаган биринчи маҳсулот эмас.\nСешанба куни «Дўстлик» фитосанитария назорат пунктида Ўзбекистондан келтирилган хурмо, беҳи, қуритилган мевалар ва зираворлар юкланган юк машинаси тўхтатилади. Умумий оғирлиги 35 тонна бўлган фитосанитария талабларига жавоб бермайдиган маҳсулотлар Қирғизистон ҳудудида сотиш учун олиб келинган.\nЎш вилояти ҳудудий ўсимликлар карантини бошқармаси мутахассислари текширишларига кўра, юклар пакетга жойланмаган ва олинган фитосанитария гувоҳномаси яроқсиз.\nҚирғизистон қишлоқ хўжалиги вазирлиги Ўзбекистоннинг тегишли давлат ташкилотларига ўзбек товарларини республикага олиб киришга вақтинча тақиқ жорий этилиши ҳақида огоҳлантирувчи хат юборган.


"Исломий давлат" сеҳр-жодуда айблаб, икки аёлнинг бошини олди\n15 май 2021, Тошкент вақти: 01:43\n"Исломий давлат" Сурия ҳудудида иккита аёлнинг бошини олгани хабар қилинмоқда.\nБуюк Британияда жойлашган Сурия инсон ҳуқуқлари марказининг 30 июнь куни хабар қилишича, қатл қилинган аёллар сеҳр-жоду билан шуғулланганликда айбланган.\nАёллардан бири 28, яна бири 29 июнь куни Дэйр уз-Зор вилоятида намойишкорона қатл қилинган. Аёлларнинг эрлари ҳам бирга қатл қилингани хабар қилинмоқда.\nБу ИД халифалик эълон қилганидан буён илк бор қайд этилмоқда. Бунга қадар аёлларнинг боши кесилгани кузатилмаган. Аммо, зинода айбланган аёлларни намойишкорна тошбўрон қилгани қайд этилган.


Нурсултон Назарбоев Қозоғистондаги компанияларни пулларини хориждан қайтариб олишга чақирди - Sharh.uz\nБош саҳифа|Иқтисодиёт|Нурсултон Назарбоев Қозоғистондаги компанияларни пулларини хориждан қайтариб олишга чақирди\nУнинг сўзларига қараганда, бугунги кунда «мамлакатнинг 18та компанияси 12,5 миллиард долларни чет элда ушлаб турибди». «Бу пуллар иқтисодиётимизга ёрдам берган бўларди, Қозоғистонга хизмат қилган бўларди», — деди Назарбоев.\n«Бугунги ҳаётимизда, қонунлар турбулентлиги мавжуд бўлган бир шароитда, сиз хорижда сақлаётган пулларингизни йўқотиб қўясиз. Санкциялар шароитида ҳеч ким сизга ёрдам бермаслигини кўраяпсизми, ахир. Пулларни қайтаринг ва уларни Қозоғистонда сақланг, — деди Назарбоев. — Сизга қандай кафолат керак — қонунлар биланми, фармонлар биланми? Мен буни қиламан. Ўзингиз қилмасангиз, биз ўзимиз қиламиз — кейин хафа бўлманг».\nНазарбоев айнан қайси пуллар ҳақида гап бораётганини аниқ айтмади, лекин: «Эркаланишгани етар, ўйинқароқликни бас қилишсин. Яхталар сотиб олиб ташлашди, бошқа мамлакатларда коттежлар, уйлари бор. Биз ҳали ҳеч кимни текширганимиз йўқ, пул ишлаб олишларига имконият бермоқчи эдик. Лекин бу нарсаларнинг ҳаммасини сизга мамлакат берган. Агар бош вазир бунинг охирига етмаса, ўзим тагига етаман».\nНазарбоевнинг бу баёноти, ўтган ойда Журналистлик терговлари халқаро консорциуми ҳамда Коррупция ва уюшган жиноятчиликни тадқиқ қилиш маркази (OCCRP) Paradise Papers («Жаннат ҳужжатлари») ҳужжатлар тўпламини эълон қилганидан сўнг, айтилмоқда.Бу ҳужжатларда оффшор компанияларининг 13,4 миллионта рўйхатга олиш ҳужжатлари бор. Офшорларнинг эгалари сифатида бир неча нафар қозоғистонликлар ҳам эслатилган.\nИспаниянинг нуфузли ишбилармонлик доиралари билан музокаралар олиб борилди Путин 2018 йилда бўлиб ўтадиган давлат раҳбарлиги учун сайловларга ўз номзодини кўрсатди


Қашқадарёда 29 маротаба пичоқланган йигитнинг қотиллигида 17 ёшли қиз гумонланмоқда — Sof.uz\n18.09 13:08 902 Жамият\nҚашқадарё вилояти Қамаши тумани Қўнғирот МФЙ Ўлмас қишлоғида 2020 йил 9 декабрь куни 23 ёшли йигит Ж. Х. 29 маротаба пичоқланиши оқибатида вафот этди. Унинг ўлимида 17 ёшли қизни айбдор сифатида гумон қилишмоқда. «Nasafnews»га йўлланган навбатдаги мурожаатда қотилликда қизнинг алоқаси йўқ экани, асосий айбдор яширилаётгани важ қилиб кўрсатилган. Бу борада сайт мухбирига интервью берган марҳум йигитнинг яқинлари ҳали энди 17 ёшни қаршилаган ёш қиз 29 маротаба пичоқ санчишга қодир эмаслигини, вафот этган йигит эса қизнинг номусига тегишга ҳаракат қилмаганини айтмоқда.\nҚамаши туман прокуратураси терговчиси Ж.Ваҳобов ҳолатни ўрганиб, воқеани қуйидагича тасвирлаган:\n«Марҳум қўшнисиникига онаси телефонда сўраётганини айтиб кирган. Телефонини қизга бериб, ўзи дарвозани қулфлаб, қизнинг орқасидан бориб икки қўли билан орқа бел қисмидан қучоқлаб, ерга секин ётқизиб олиб, дастлаб эгнидаги тўн ва камзулини, кейин қизнинг нимчасини ечиб номусига тегмоқчи бўлган. Шунда қўрқиб кетган қиз қутулиш мақсадида уйга қочган. Марҳум ортидан келаётганини кўриб, қўлига пичоқни олиб кучли ҳаяжонланиш ҳолатида Ж.Худойбердиевни кўкрак, қорин ва турли соҳаларига санчган. Марҳум воқеа жойида вафот этган».\nБироқ Қашқадарё вилоят ИИБ Эксперт-криминалистика бўлинмаси берган экспертиза хулосаси терговчини айблов хулосасининг айрим жойларига шубҳаланишга мажбур этади. Аввало, гумонланувчи қизда шунча жанжалдан кейин ҳеч қандай тан жароҳатлари аниқланмаган.\n«Ушбу оилаларнинг ўзаро адовати бўлмаган. Воқеа ҳақида 9 декабрь куни соат 15-16 лар орасида профилактика инспектори пичоқлашиш бўлибди дея хабар берди. Биргаликда воқеа содир бўлган хонадонга бордик. ИИБ ходимлари ичкарига кирди, мен кирмадим. Бола ўлиб ётган экан. Аввалига ўлганини билмадим, чунки эшикдан кирган жойдаги қонни кўриб қўрқиб ташқарига чиқиб кетдим. ИИБ тезкор гуруҳи съёмка қилганида 3-4 жойда қон доғларини кўрдим, лекин деворлар ёки бошқа жойларда кўрмадим», — дейди Қўнғирот МФЙ раиси Хуршид Ҳасанов.\nМарҳумнинг уйи ва жиноят содир этилган хонадон ўзаро қўшни экан. Бир-бирига қарама қарши жойлашган. Шунинг учун ҳам ўша куни келган-кетганларни кўриб туришган. Нега бориб нима бўлганини сўрамагансиз деган саволимизга, марҳумнинг онаси Майсара Ғойибназарова қўшниларининг маҳалладагилар билан муносабатлари яхши эмаслигини, ўзлари бироз илиқ муносабатда бўлганини, воқеа содир бўлганида яқинлари келганлиги учун аралашмаганини таъкидлади. Биз борганимизда гумонланувчи ва оила аъзолари уйнинг деразаларини ҳамда дўконни эшигини суваб, кўчиб кетган экан. Шунинг учун улардан қўшимча маълумот олиш имкони бўлмади.\n«2020 йил 9 декабрь куни туш пайти бирга овқатландик. Соат 2 ларда кўчага чиқиб кетди. 5 дан ўтиб Тиркаш акам Россиядан эшитиб менга хабар берди. Қиз бир марта қорнига пичоқ тиқиб олибди, деб айтди. Бирдан кўчага чиқдим. Чиқсам тумонат одам йиғилган, қўшнимизни дарвозаси ёпиқ экан. Дўкони орқали уйига кирдим. Кирсам Лобар, опаси Шоира ва қизи Р. уйни тўрида ўтирганакан. Тинчликми деб сўрадим. Ёнида иккита милиция боракан, уғлингизга кислород етмай қолади деб мени турткилаб чиқариб қўйди. Яна бир сўрасам осма қўйяпмиз деди. Соат 7 дан ўтгунига қадар эшикни ёнида кутиб ўтирдим. Турмуш ўртоғим тўшакда ётиб қолган. 7 дан ўтиб мени чақиртирганакан. Уйга кириб чиққунимча тез ёрдам машинасида олиб кетиб қолишибди. Ўша пайтда бир милиция келиб, ўғлимни жони аввалдан узилганини, тайёргарлигимизни кўришимизни айтди. Ҳаммамиз ҳанг-манг бўлиб қолдик», – дейди биз билан суҳбатда марҳумнинг онаси Майсара Ғойибназарова.\n«Nasafnews» тўплаган маълумотга кўра, мазкур жиноят иши бўйича суд 2021 йил 7 сентябрь куни жиноий ишлар бўйича Қамаши туман суди Ф.Қамбарова раислигида ўтказилган. Суд жиноятни содир этганини тан олгани сабабли Жиноят кодексининг 98-моддаси билан 2003 йилда туғилдан қиз Р.Т.ни айбдор деб топди. Суд ишида тергов хулосаси деярли ўзгартиришсиз қайд этилган.\n«Ушбу жиноий иш бўйича марҳумнинг яқинлари адвокатиман. Ушбу ишда ўз тасдиқларини топмаган ҳолатлар мавжуд. Шунинг учун 2-инстанция судига ариза киритмоқдамиз», – дейди адвокат Мўътабар Холисова.\nКеча, 22:10 1001\n24.10 10:46 553\nБугун, 08:26 500\nБугун, 19:24 18 Ўзбекистон\nБугун, 16:08 20 Ўзбекистон\nБугун, 16:04 227 Ўзбекистон


2020 йил 5-июл 12:24 (GMT+5)\n“ЎзРТХБ” АЖ Урганчда матбуот-анжумани ўтказди\n2020 йил 28 февралда Урганч шаҳрида “Товар бозорларида шаффофлик ва самарадорликни таъминлашда биржа механизмининг тутган ўрни ва аҳамияти” мавзусида матбуот анжумани ўтказилди. “Ўзбекистон Республика товар-хом ашё биржаси” АЖ Хоразм филиали ва Ўзбекистон Республикаси Президенти Администрацияси ҳузуридаги Ахборот ва оммавий коммуникациялар агентлиги Хоразм вилояти бошқармаси анжуман ташкилотчилари бўлди.\n2020 йил 26 февралда «Hook.report» интернет нашрида Влад Авдеевнинг “Ким харид қилади: Электрон дўконда энг ғалати нархлар?” номли мақоласи эълон қилинди. Мақолада муаллиф томонидан давлат харидлари бўйича махсус ахборот порталининг электрон дўкон савдо тизимига товар етказиб берувчилар томонидан киритилган нархлар кўриб чиқилган. Фактларни холис баҳолаш учун Ўзбекистон Республика товар-хом ашё биржаси қуйидагиларни маълум қилади.\nБеларуслик меҳмонлар биржага ташриф буюрдилар\n2020 йил 26 февраль куни Ўзбекистон Республика товар-хом ашё биржасининг марказий офисига Беларусь Республикасининг делегацияси ташриф буюрди.\n2020 ЙИЛ 17 - 23 ФЕВРАЛЬ КУНЛАРИ УЧУН САВДО НАТИЖАЛАРИ\n2020 йилнинг 17-23 февралларида “ЎзРТХБ” АЖ да 1 126,4 млрд сўмлик битимлар тузилди, бу эса аввалги ҳафтадаги натижага нисбатан 6%га кўпдир. Кичик бизнес ва тадбиркорлик субъектлари иштирокида тузилган битимларнинг умумий ҳажми 22% га ўсиб, 493,5 млрд сўмни ташкил этди.


Шавкат Мирзиёев Қозоғистон Бош вазирининг ўринбосари – ташқи ишлар вазирини қабул қилди\nЎзбекистон Республикаси Президенти Шавкат Мирзиёев “Марказий ва Жанубий Осиё: минтақавий боғлиқлик. Таҳдидлар ва имкониятлар” мавзусидаги халқаро конференция тадбирларида иштирок этаётган Қозоғистон Республикаси Бош вазирининг ўринбосари – ташқи ишлар вазири Мухтор Тлеубердини қабул қилди.\nЎзбекистон ва Қозоғистон ўртасидаги дўстлик, яхши қўшничилик ва стратегик шериклик муносабатларини янада мустаҳкамлашнинг долзарб масалалари муҳокама қилинди.\nТашқи ишлар вазири Мухтор Тлеуберди давлатимиз раҳбарига Қозоғистон Президенти Қасим-Жомарт Тоқаев ва Биринчи Президенти – Элбоши Нурсултон Назарбоевнинг саломи ва энг эзгу тилакларини етказди.\nБўлажак олий даражадаги тадбирларга тайёргарлик кўриш, шунингдек, икки мамлакат ўртасидаги иқтисодий кооперация лойиҳалари ва ўзаро манфаатли ҳамкорлик дастурларини илгари суришга алоҳида эътибор қаратилди.\nАфғонистондаги вазиятдан келиб чиқиб минтақа кун тартибидаги масалалар ҳамда август ойининг бошида Туркманистонда ўтказиладиган навбатдаги Марказий Осиё мамлакатлари етакчиларининг Маслаҳат учрашувига тайёргарлик масаласи кўриб чиқилди.


11:15 26.03.2017 (Янгиланган 11:27 26.03.2017) Ҳавола олиш\nЖЧ-2018 саралаш босқичида Сурияга қарши бўлиб ўтган учрашувдан сўнг матбуот анжуманида иштирок этди ва гуруҳ босқичини муваффақиятли якунлаш учун ҳали барчи имкониятлар йўотилманини айтиб ўтди.\nТОШКЕНТ, 26 мар — Sputnik. Жаҳон чемпионатининг саралаш босқичи 3 турида Сурияга қарши бўлиб ўтган ўинда Ўзбекистон термасининг мағлубиятидан сўнг жамоа мураббийи Самвел Бабаян матбуот анжуманида қуйидаги изоҳни берган эди.\n“Бугун футбол кўрмадик, боиси майдон ҳолати унчалик яхши эмас эди. Бугунги шароитларни ҳисобга олиб, яхшироқ ўйин намойиш этиш ва характер кўрсатишимиз талаб этилган эди. Бугунги мағлубиятдан афсусдамиз, аммо Ўзбекистон терма жамоаси ҳамон учинчи ўринда ва имкониятларини йўқотмаган. Биз олдинга ҳаракат қиламиз ва кейинги ўйинларда ғалаба қозониш учун ҳаракат қиламиз. Умид қиламанки, кейинги ўйинларда оптимал таркибда майдонга тушамиз ва албатта, ғалаба қозонамиз. Футболчиларга ўйин учун миннатдорчилик билдирдим. Улар қаттиқ меҳнат қилишди ва бор кучлари билан ўйнашди. Уларга эътирозим йўқ”, — дейди Бабаян.\n“Гуруҳдаги терма жамоаларда олдинга ҳаракат қилишлари учун яхши имконият бор. Ўйлайманки, барча кураш ҳали олдинда ва барча жамоаларда яхши имконият бор. Кейинги ўйинда Қатарга қарши ўйнаймиз. Ушбу учрашувга жиддий тайёргарлик кўрамиз ва умид қиламанки, Қатарни юта оламиз”, — дея фикрини якунлади Самвел Бабаян.\nУшбу ўйин натижаларига қарамасдан Ўзбекистон жамоаси гуруҳда учинчи ўринда қолмоқда. Олдинда Эрон ва Жанубий Корея жамоалари.\nЭслатиб ўтамиз, ЖЧ-2018 қоидаларига кўра, ҳар бир гуруҳда биринчи ва иккинчи ўринни олган жамоалар ЖЧнинг финал бўлимига чиқади. Учинчи ўрин эгаллаган терма жамоалар эса "уйда ва меҳмонда" тартибида ўзаро учрашувлар ўтказишади. Икки учрашув бўйича ғолиб бўлган жамоа КОНКАКАФ жамоалари билан плей-офф ўйинларида иштирок этади.


ЎзА - Сифатли озиқ-овқат – саломатлик гарови\n15.02.2017 20:01 Чоп этиш версияси\nЎзбекистон Миллий матбуот марказида мамлакатимизда озиқ-овқат маҳсулотлари хавфсизлигини таъминлашда «Ўзстандарт» агентлигининг ўрни ва аҳамиятига бағишланган матбуот анжумани бўлиб ўтди.\nПрезидентимиз Шавкат Мирзиёев раҳнамолигида ижтимоий-иқтисодий соҳаларда амалга оширилаётган изчил ислоҳотлар жараёнида озиқ-овқат саноатини ривожлантириш, халқимиз дастурхонини юртимизда етиштирилган сифатли маҳсулотлар билан тўлдириш, оилаларда соғлом овқатланиш тамойилларини тарғиб этишга алоҳида эътибор қаратилмоқда.\nҲозирги глобаллашув даврида озиқ-овқат маҳсулотлари ишлаб чиқариш билан бирга унинг хавфсизлигини таъминлаш ҳам долзарб аҳамият касб этмоқда. Мамлакатимизда мазкур йўналишдаги чора-тадбирларни ҳаётга изчил татбиқ этишнинг ташкилий-ҳуқуқий асослари яратилгани инсон манфаатларини муҳофаза қилишда муҳим омил бўлмоқда. Ўзбекистон Республикасининг «Стандартлаштириш тўғрисида», «Мувофиқликни баҳолаш тўғрисида», «Озиқ-овқат маҳсулотининг сифати ва хавфсизлиги тўғрисида»ги каби қонунларида белгиланган вазифалар ўз вақтида ижро этилиши катта самаралар бераётир.\n«Ўзстандарт» агентлиги томонидан қатор вазирлик ва идоралар билан ҳамкорликда бозорларимизни сифатсиз маҳсулотлардан ҳимоя қилиш, аҳоли истеъмол қилаётган озиқ-овқат маҳсулотлари сифатини яхшилаш масалаларига катта эътибор қаратиб келинмоқда.\nАгентликнинг пойтахтимиздаги учта, Қашқадарё вилоятидаги битта синов лабораторияси халқаро даражада аккредитациядан ўтказилган.\nМатбуот анжуманида жорий йилда яна тўртта синов лабораториясини халқаро даражадаги аккредитациядан ўтказиш режалаштирилгани қайд этилди. Шунингдек, мамлакатимизда озиқ-овқат ишлаб чиқаришни ривожлантириш, хавфсизлигини таъминлаш, аҳоли орасида овқатланиш маданиятини тарғиб этиш борасида амалга оширилаётган ишлар хусусида сўз юритилди.


Мўмин – энг ёмон кўрган одамига ҳам хушмуомала бўлишга буюрилгандир\n10:33 / 03.02.2017\nАллоҳ субҳанаҳу ва таоло бизга хушмуомала бўлишни буюрган. Ким бўлишидан қатъи назар – мусулмонми, ғайримусулмонми, кофирми, мушрикми – ҳеч кимга ёмон муомала қилишга буюрилмаганмиз. Бунинг учун эса ўз-ўзини бошқара олишни ўрганишимиз керак. Ғазаб келганида бировнинг кўнглини оғритиб қўйиш ёмон нарса. Кўнгил жуда нозикдир. У бир суяк эмаски, синиб қолса, мўмиё билан тиклаб олсак. Шунинг учун муомалани чиройли қилишимиз зарур бўлади.\nАллоҳ субҳанаҳу ва таоло Қуръони Каримда Мусо алайҳиссалом ва у зотнинг акалари Ҳорун алайҳиссаломларга шундай дейди: «Икковингиз Фиръавнга боринглар. У ҳаддидан ошди. Аммо унга юмшоқ гапиринглар, шояд ибрат олиб, ўзига келса».\nБиз ҳар қанча яхши бўлмайлик, Мусо ва Ҳорун алайҳиссаломлардан афзал бўла олмаймиз. Биз ёмон кўрган одам ҳар қанча фожир бўлмасин, Фиръавндан ёмон бўла олмайди. Шундай экан, нима учун ҳазрати Мусо, ҳазрати Ҳорундек зотлар Фиръавнга юмшоқ муомала қилишга буюрилганда биз бир биродаримизга, жуфтимизга, фарзандларимизга юмшоқ муомала қилолмаймиз? Баъзиларимиз турмушдан қайтиб келган қизимизга ҳам юмшоқ муомала қилолмайди. Ҳолбуки динимизда турмуши бўлмай, қайтиб келган қизга шафқат қилган оталарга алоҳида ажр-мукофотлар ваъда қилинган.\nПайғамбар алайҳиссалом айтадилар: «Мен бир кун туш кўрдим. Тушимда жаннатда юрибман. Жаннатда юрсам, бир овоз келяпти, кимдир баланд овозда Қуръон ўқияпти. «Ким бу?» десам, «Ҳориса ибн Нуъмон» дейишди. Шунда мен «Яхшиликнинг мукофоти ана шундай бўлади», дедим». Шунда «Эй Аллоҳнинг Расули! Нима учун яхшиликнинг мукофоти ана шундай бўлади, дедингиз?» деб сўрашди. У зот алайҳиссалом: «Ҳорис онага яхшилик қилиш бўйича ҳаммадан афзал ўғил эди», дедилар.\nДемак, онага яхшилик қилиш жаннатдаги улуғ даражотларга етказувчи ибодат экан.\nАллоҳ субҳанаҳу ва таоло барчамизга хуш ахлоқ ато этиб, жаннатда улуғ даражотлар насиб айласин!


Мактаб залидан чиққан чемпион Баҳодир Мамажонов: Профессионал боксда олтин камарни орзу қиляпман\n15 март,2017, 00:05 2547\nБугунги кунда фаолиятини давом эттираётган ўзбекистонлик профессионал боксчилар орасида энг кўп жанг ўтказган чарм қўлқоп усталаридан бири Баҳодир Мамажоновдир. Бу боксчимиз фаолиятини АҚШда давом эттирмоқда.\nSPORTS.uz ахборот портали Баҳодир Мамажонов билан уюштирилган суҳбатни эътиборингизга ҳавола қилади.\nБаҳодир боксни оламига кириб келишингиз қандай бўлган?\nБолалигимдан шу спорт турига қизиққанман. 1993 йили ёзда Қўқондаги 22-мактабда ташкил этилган бокс тўгарагига бордим. Шу ерда биринчи мураббийим Рафиқ ака Мавлонов қўл остида шуғуллана бошладим. Бокснинг дастлабки сир-асрорларини ўзлаштириб олганимдан кейин Рафиқ ака мени ўзининг ҳамкасби ва дўсти Алишер Мамазиёевнинг қўлига топширди. Машғулотлар ҳам Болалар ва ўсмирлар спорт мактаби залига кўчди. Шундан буён устозим Алишер ака Мамазиёев билан биргамиз.\nБоксдаги натижалар қандай бўлди?\nҲаваскорлар ўртасида кўп ютуқларга эришдим. Ўзбекистон чемпиони бўлдим, Осиё чемпионатида зафар қучдим, жаҳон чемпионатида қатнашдим. Боксчи сифатида дунё кездим. Осиё ва Европа давлатларидаги нуфузли турнирларда ғолиб ва совриндор бўлдим. Ҳаваскор боксчилар мусобақаларида 200дан зиёд жанг ўтказдим.\nҲозир профессионал боксчисиз. Ҳаваскор боксда тўпланган тажриба ҳозир қўл келяптими?\nАлбатта, ўзбек бокс мактаби дунёда энг кучлилардан ҳисобланади. Ҳаваскор боксда ўрганганларимиз профессионал боксда фойда берса берадики, асло ҳалақит қилмайди. 2011 йили профессионал боксчилик фаолиямни бошладим. Шу кунгача профессионал боксда 22 та жанг ўтказиб, 19 та ғалабага эришдим ва уч марта мағлуб бўлдим.\nПрофессионал боксчи сифатида мақсадингиз нима?\nАслида профессионал боксчи сифатида жаҳон чемпиони бўлишни ният қилганман. АҚШга ҳам шу мақсадда келдим. Бу ерда профессионал бокс жуда оммалашган. Профессионал бокснинг турли йўналишлари бўйича чемпионлик камарлари соҳиблари фаолиятини шу Америкада давом эттирмоқда. Шунинг учун бу ерда кучли ва соврини бор рақибларга қарши жанг ташкиллаштириш имкони кенгроқ.\nҲозир нима билан бандсиз ва кейинги жанг қачон?\nАйни пайтда жисмоний ҳолатимни кучайтириш ва жанг услубимни кучайтириш бўйича ишлаяпман. Бунинг учун машғулотларда кўп меҳнат қилиш керак. ҳали навбатдаги жанг вақти ва рақиб аниқ эмас. Янгилик бўлишига буни албатта мухлисларга етказаман.\nБаҳодир суҳбат учун раҳмат. Биз ўзингиз орзу қилган чемпионлик камарига сазовор бўлишингизни тилаймиз.\nSPORTS.uz ахборот портали ушбу суҳбатни уюштиришда ёрдам берган инстаграмдаги Uzsport_no1 саҳифасига ўз миннатдорлигини билдиради.\nБарча даврларнинг энг яхши боксчилари рейтингида Мейвезер етакчи, Майк Тайсон эса 73-ўринда 2623 11.08.2017\nБаҳодирнинг жанги нега қолдирилди? 1319 29.07.2017\nАҳрор енгилмас нокаутчи билан тўқнаш келади 1362 26.07.2017\nЎзбек боксчилари АҚШда рингга чиқади 1434 24.07.2017\nЗиятдинбек Тойғонбоев: Ҳасанбой Дўсматовдек истеъдодли шогирдларим кўп 2347 14.03.2017\nТеглар: Профессионал бокс Баҳодир Мамажонов\nУзоқ кутилган ўйин! Энди Олий лига сизнинг компютерингизда! 1628\nХуршидбек Норматов енгилмас боксчини мағлуб қилди 1039\nАна холос: Испания ЖЧ-2018 дан четлатилиши мумкин 611\nЎФФнинг навбатдаги йиғилишида қандай масалалар кўрилди? 537


SAS авиакомпанияси учувчилари иш ташлаш эълон қилди – Газета.uz\nФото: Flickr/ Let Ideas Compete\nSAS авиакомпанияси учувчилари иш ташлаш эълон қилди\nШвед учувчиларининг иш ташлаши 20 минг йўловчига таъсир кўрсатди.\n11 июн 2016, 11:53 Жаҳон\nРИА Новости, Людмила Божко -SAS авиакомпаниясининг 350 нафар швед учувчиси касаба уюшмасининг меҳнат ва маош шартларига норозилиши сабабли жума куни кечқурун бошлаган иш ташлашлар 20 минг йўловчига тааллуқли бўлди, 159 та авиарейс бекор қилинди, дейилади Скандинавия SAS хабарида.\n«SAS`нинг швед учувчилари томонидан амалга оширилаётган кўпчилик рейслар бекор қилинади. Шанба куни бу 159 рейс ва 20 минг йўловчига таъсир кўрсатади», — хабар қилди авиакомпания.\nКасаба уюшмаси маълумотига кўра, иш ташлашларда Стокгольмнинг «Арланда» аэропортида фаолият кўрсатувчи учувчилар иштирок этмоқда.\nУлар, жумладан, ойлик маошни таклиф этилган 2,2 фоиздан кўпроққа оширишни талаб қилмоқда. Касаба уюшмасининг бошқа талаблари орасида — жамоавий шартномани турлича тушунишга имкон қолдирмаслик учун яхшилаш ва соддалаштириш масаласи ҳам бор.\n«Мен SAS мижозларидан чин юракдан узр сўрайман, Швед учувчилари бирлашмаси иш ташлашга қарор қилди. Бу эса мазкур можарода айбсиз учинчи томон бўлган йўловчиларга таъсир кўрсатди», — деди SAS`нинг жамоатчилик билан алоқалар бўйича вакили Карин Нюман.


22:59 / 29.09.2015 | Mirjalolbek | 6341\nАссаламу алайкум! 1. Устозлар қилаётган хизматларингизни Аллоҳ икки дунё саодати билан мукофотласин! Саволим шуки бир инсон ўғил фарзанд кўриб исмини Ийсо қўйган, кейин бир таниши мендан “Ийсо ким бўлган?” деб сўради. Мен “пайғамбар” дедим. У одам “у ўрисларнинг Худоси, христиан” деди. Мен “Йўқ ундай эмас, улар ўзларича Худо деб олган” десам, у “Ийсо христиан” деб туриб олди. Маслаҳат берсангизлар, мен қандай тушунтирсам бўлади?\n2. Пайғамбарни “христиан” дейишнинг ҳукми қандай бўлади?\nВа алайкум ассалом! Пайғамбарни “христиан” дейишнинг ҳукми, шариатимизда куфр саналади. Агар бирор бир яхши илмли инсон унга бу сўзи куфр эканлигини тўлиқ тушунтириб, далилларни келтирганидан кейин ҳам сўзидан қайтмаса, кофир бўлиб, аёли билан орасидаги никоҳи бузилади. Агар ҳолат шу даражада бўлса, унга тўғридан-тўғри панду насиҳат қилишни тўхтатиш керак. Ундай одамларни ўзлари ҳурмат қиладиган, гапини оладиган, илмли ва ҳикмат билан иш тутадиган кишига рўбарў қилиш керак. Ақоид китобларимизда “баъзи кишиларнинг оғзидан куфр сўз чиқишини била туриб, унга жавоб берса кофир бўладиган саволларни бериш куфр саналади” дейилган. Шунинг учун баъзи бир эътиқод қилиниши зарур бўлган нарсаларни билмаган кишиларга “Шу нарсага эътиқод қилишни фарзлигини билмайсизми?” деган саволни бериш ўрнига, “Бу нарсалар бизнинг Ислом динида эътиқод қилиниши зарур, билиш фарз” дейиш керак. Чунки у “Билмайман” деса кофир бўлиб қолади. Бунга сабабчи бўлмаслик керак. Қайсар кишиларга ҳам унинг оғзидан куфр сўзлари чиқиши ғолиби гумон бўлса, улар билан баҳслашмаслик ва кофир бўлиб қолишига йўл қўймаслик керак.\n«Насоролар» деганда эса Ийсо алайҳиссаломга иймон келтирганлар тушунилади. Улар у кишига ёрдам берганлари учун «насоро» («ёрдам берувчилар») деб ном олганлар.\n«…у мушриклардан бўлмаган эди». Яҳудийлар эса «Узайр Аллоҳнинг ўғли», – деб ширк келтиришмоқда. Насоролар эса «Ийсо Аллоҳнинг ўғли», – деб ширк келтирмоқдалар.\nҚуйидаги оятда Аллоҳ таоло Ислом умматига хитоб қилиб, ушбуларни таъкидлайди: Аллоҳдан келган ҳамма динлар бирдир, Иброҳим алайҳиссаломдан бошлаб, Ийсо алайҳиссаломгача – ҳаммаларига ишониш лозим ва ҳамма мусулмон бўлиши шарт.\nҚуръони Карим Ийсо алайҳиссаломни доимо оналари Биби Марямга нисбат бериб зикр қилади. Бу билан у кишининг инсон эканликларини таъкидлайди ва у зот ҳақидаги турли афсоналарнинг бекор эканини исбот қилади. У кишига берилган «очиқ-ойдин (мўъжиза)лар» ҳақида ҳам кўплаб оятлар келган. Буларга у кишига нозил қилинган Инжил китоби ва Аллоҳ у кишига берган бошқа турли мўъжизалар киради.\n49. Ва Бану Исроилга расул қиладиким, (у дер): «Албатта, мен сизга Роббингиздан мўъжиза келтирдим. Албатта, мен сизга лойдан қуш шаклига ўхшаш нарса ясаб, унга пуфласам, Аллоҳнинг изни билан қуш бўлади. Аллоҳнинг изни билан туғма кўр ва песларни тузатаман ва ўликни тирилтираман. Сизларга уйларингизда нимани емоқдасиз-у, нимани сақлаяпсиз – хабарини бераман. Агар мўмин бўлсангиз, албатта, бунда сиз учун оят (белги) бордир.\nОяти кариманинг аввалидаги жумладан кўриниб турибдики, Ийсо алайҳиссалом Бану Исроилга пайғамбар бўлганлар.\n«Ва Бану Исроилга расул қилади...»\nШунинг учун Бану Исроилнинг аввалги пайғамбари бўлмиш Мусо алайҳиссаломга келган илоҳий китоб – Таврот Ийсо алайҳиссаломга ҳам илоҳий китоб ҳисобланади.\nКейин оятда Ийсо алайҳиссалом Бану Исроил ҳузурига пайғамбар бўлиб янги келган пайтларида айтган гаплари баён қилинади:\n«Албатта, мен сизга Роббингиздан мўъжиза келтирдим».\nБу мўъжиза у кишининг пайғамбар эканликларини исботлашга хизмат қилади. Бир одам одамларнинг ҳузурига келиб, «Мени Аллоҳ сизларга пайғамбар қилиб юборди», – деса, одамлар «Бу гапингни нима билан исбот қиласан?» – дейишлари турган гап. Шунинг учун Аллоҳ таоло ҳар бир пайғамбарни ўз қавмига юбориш чоғида ўша қавмнинг ҳолига, ижтимоий, ақлий ва бошқа савияларига қараб, мўъжиза ҳам беради.\nПайғамбарга берилган мўъжиза одатдан ташқари бир иш бўлиб, ўша замон кишилари «Бу иш оддий одамнинг қўлидан келмайди, модомики, ушбу ажойиб ишни бизга кўрсатдими, бу одам ҳақиқий пайғамбар экан. Унга иймон келтирайлик», – дейиши керак бўлади.\nМисол учун, Мусо алайҳиссаломни Аллоҳ таоло пайғамбар қилиб юборган жамиятда сеҳргарлик жуда ҳам ривожланган экан. Сеҳргарлар жамиятда обрўли одамлар бўлиб, турли сеҳрларни кўрсатар эканлар. Мисол учун, арқонни ерга ташласа, одамлар кўзига илон бўлиб кўринар экан. Аллоҳ таоло Мусо алайҳиссаломга мазкур сеҳргарларнинг сеҳридан кўра кучли мўъжизаларни берди. Яъни қўлларидаги ҳассани ерга ташласалар, катта илон бўлиб, сеҳргарларнинг арқон – илонларини ютиб юборадиган бўлди.\nУшбу оятда Ийсо алайҳиссалом ўзларининг Бану Исроилга пайғамбар қилиб юборилганларини тасдиқловчи мўъжизаларнинг айримларини олдиндан айтиб ҳам ўтмоқдалар:\n«Албатта, мен сизга лойдан қуш шаклига ўхшаш нарса ясаб, унга пуфласам, Аллоҳнинг изни билан қуш бўлади. Аллоҳнинг изни билан туғма кўр ва песларни тузатаман ва ўликни тирилтираман. Сизларга уйларин¬гизда нимани емоқдасиз-у, нимани сақлаяпсиз – хабарини бераман».\nУшбу жумлада Ийсо алайҳиссалом ўзларига Аллоҳ таоло томонидан берилган мўъжизалардан тўрттасини зикр қилмоқдалар:\nа). Лойдан қуш ясаб, пуфласа, Аллоҳнинг изни билан тирик қушга айланиши;\nб). Аллоҳнинг изни билан туғма кўрни, песни тузатиш;\nв). Аллоҳнинг изни билан ўликни тирилтириш;\nг) Аллоҳнинг изни билан ўзлари кўрмаган-билмаган нарсаларни – Бану Исроилга улар еган ва уйларида сақланаётган нарсаларни айтиб бериш...\nКўпчилик қадимги тафсирчилар туғма кўрни, песни Аллоҳнинг изни билан тузатиш, ўликни тирилтириш каби мўъжизаларни эътиборга олиб бўлса керак, Ийсо алайҳиссалом даврларида тиб илми ривожланган, шунинг учун Аллоҳ таоло у кишига ўша вақт табибларининг қўлидан келмайдиган ишларни мўъжиза қилиб берган, деганлар.\nАммо Ийсо алайҳиссаломнинг мўъжизалари эътибор билан ўрганилса, унда ҳаёт бериш ёки ҳаётни ўрнига қайтариш, соғлиқни жойига келтириш ва ғайбдан хабар беришлар бор. Албатта, бу ишларнинг ҳаммаси Аллоҳнинг изни билан бўлиши қайта-қайта таъкидланяпти.\nИйсо алайҳиссаломга Аллоҳ таоло томонидан берилган бу мўъжизаларнинг табиатини ўрганган ва ўша вақтдаги тарихий воқеъликни кузатган уламоларимиз, Ийсо алайҳиссалом даврида одамлар моддапараст бўлиб кетган эдилар, деган фикрга келганлар. Улар ҳар бир нарсанинг сабаби топилса бўлди, масала ечилади, деб фикрлайдиган, руҳоний ва ғайбий нарсаларга мутлақо ишонмайдиган бўлиб кетишган экан. Уларнинг бу ҳолатларини муолажа қилиш учун Ийсо алайҳиссаломга мазкур мўъжизалар берилган экан. Шу билан бирга, ҳали ҳомиладор бўлмаган қиз – Биби Марямга фаришталар Ийсо тилидан ҳикоя қилиб бераётган бу ҳақиқатлар – Ийсонинг отасиз туғилиши ҳам Аллоҳнинг амри билан ғайритабиий бўлишидан дарак бериб турибди. Бандаларидан бирига мазкур мўъжизаларни беришга қодир бўлгандан Зот бир одамни ғайритабиий равишда ярата олмасмиди?!\nКейинги икки оятда ҳам Ийсо алайҳиссалом номларидан айтилаётган сўзлар давом этади:\n50. Ва ўзимдан аввалги Тавротни тасдиқловчи бўлиб ҳамда сизга ҳаром қилинганнинг баъзисини ҳалол қилиш учун (келдим). Ва Сизга Роббингиздан мўъжиза билан келдим. Аллоҳга тақво қилинг ва менга итоат этинг.\n51. Албатта, Аллоҳ менинг ҳам Роббим, сизнинг ҳам Роббингиздир. Бас, Унга ибодат қилинг. Мана шу тўғри йўлдир».\nУшбу ояти кариманинг аввалида Ийсо алайҳиссаломнинг:\n«Ва ўзимдан аввалги Тавротни тасдиқловчи бўлиб...» деганларидан у кишининг Бану Исроилга пайғамбар бўлиб, Мусо алайҳиссаломнинг шариатларига амал қилиб келганлари яна бир бор билинмоқда. У киши бор нарсани тўлдириб келганлар:\n«...сизга ҳаром қилинганнинг баъзисини ҳалол қилиш учун (келдим)».\nАллоҳ таоло Бану Исроилга ўзлари қилган гуноҳлари учун баъзи нарсаларни ҳаром қилган эди. Ийсо алайҳиссалом ўша ҳаром қилинган нарсаларнинг баъзисини ҳалол қилиб келдилар.\n«Сизга Роббингиздан мўъжиза билан келдим».\nЯъни «Сизларга кўрсатаётган мўъжизаларда менинг ҳеч қандай фазлим йўқ. Ҳаммаси Аллоҳдандир».\n«Аллоҳга тақво қилинг ва менга итоат этинг».\nДемак, Ийсо алайҳиссаломнинг даъватлари Аллоҳ таолога тақво қилиш ва Унинг расулига итоат этишдир.\n«Албатта, Аллоҳ менинг ҳам Роббим, сизнинг ҳам Роббингиздир. Бас, Унга ибодат қилинг».\nИйсо алайҳиссалом ҳам худди бошқалар каби бандадирлар, асло, кейинчалик масиҳийлар даъво қилганларидек, худо эмас. Шунингдек, у киши пайғамбар бўлиб келган Бану Исроил ҳам Аллоҳнинг бандаларидир. Модомики, Робб ва банда бўлар экан, бу ҳол банданинг Роббга ибодатини тақозо этади. Ушбу айтилганларга тўлиқ амал қилингандагина тўғри йўлда юрилган бўлади, бахт-саодатга эришилади.\nЭнди Ийсо алайҳиссалом ҳақларидаги ҳақиқатнинг хулосаси келтирилади:\n59. Албатта, Аллоҳнинг ҳузурида Ийсо худди Одамга ўхшайдир. Уни тупроқдан яратиб, сўнгра унга: «Бўл!» – деди, бас, у бўлди.\nИнсонлар ўлчови ва кўникмаларига биноан қаралса, Ийсо алайҳиссаломнинг туғилишлари одамни ҳайратга солувчи, ғайритабиий ҳодиса ҳисобланади. Шунинг учун аҳли китоблар, хусусан, насоролар Ийсо алайҳиссалом ҳақларида, хоссатан, у кишининг туғилишлари ҳақида ихтилофлар қилишган. У киши отасиз дунёга келганлари учун улар турли-туман афсоналар, бекорчи хаёлларни тўқиганлар.\nҲолбуки, аҳли китоблар Одам алайҳиссаломнинг тупроқдан яратилганини, Аллоҳнинг пуфлаши оқибатида жон кирганини яхши билишади. Бу ҳақда ҳеч қандай ихтилоф қилишмайди. Йўқ жойдан Одам алайҳиссаломни яратган Зот тирик юрган Марямдан отасиз ҳолда Ийсо алайҳиссаломни ярата олмайдими?! Аллоҳнинг ҳар бир нарсага қодир эканига ишонган эси бор одам бунга ҳеч қандай шубҳасиз иқрор бўлади.\nАллоҳ таоло инсоннинг дунёга келишига ота-онани сабаб қилиб қўйган. Ота-онанинг қўшилиши оқибатида инсоннинг дунёга келиши ҳодисаси доимий такрорланаверганидан, одам мана шу кўриб турган тажрибасига суяниб, сабабчиларни асосчининг ўрнига қўйиб юборади, ота-она бўлмаса, бола бўлмайди, деган ҳукмни чиқаради. Аллоҳ агар хоҳласа, инсонни ота-онасиз ҳам дунёга келтира олиши мумкинлигини хаёлларига ҳам келтирмайдилар. Аллоҳ таоло бандаларининг эсига ушбу ҳақиқатни солиб туриш учун баъзан умумий қоидадан ташқари чиқиб, айрим нодир ишларни қилиб, одамларнинг кўзига кўрсатиб қўйган. Масалан, фарзанд дунёга келишининг асосий сабабчилари ота-она эмас, балки Аллоҳ эканини билсинлар учун баъзиларни туғмайдиган ёки туғдира олмайдиган қилиб қўйган. Бола туғилишининг асосий сабаби ота-онанинг қўшилиши бўлса, нима учун бир-бирига қўшилган ҳамма ота-оналардан ҳам бола туғилавермайди?! Ҳолбуки, Аллоҳ Одам Атони отасиз ва онасиз яратди. Аёлсиз, фақат эркак кишидан ҳам инсон пайдо бўлиши мумкинлигининг исботи учун Одам Атодан Момо Ҳавони яратди. Эркаксиз, фақат аёлдан ҳам инсон дунёга келиши мумкинлигини эса Биби Марямдан Ийсонинг туғилиши исботлайди. Ҳа, Аллоҳ ҳар бир ишга қодир Зотдир. «Бўл!» деса, бас, хоҳлаган иши бўлади.\n60. Бу ҳақ Роббингдандир, бас, шак қилувчилардан бўлма.\nЯъни Ийсо ҳақидаги бу ҳақиқат Роббингдандир, бошқа ҳеч кимдан эмас. Набий алайҳиссалом Аллоҳ таолодан келган нарсага ҳеч қачон шак қилмаган бўлмасалар ҳам, у кишига «шак қилувчилардан бўлма», дейилаётгани таъкид учун, ҳақда собит туришга даъватдир. Чунки Ислом душманларининг мўминларни йўлдан оздириш учун қилган, қилаётган ва қилажак ишлари маълум эди.\nИйсо алайҳиссалом ҳақларидаги бор ҳақиқат очиқланганидан кейин Аллоҳ таоло Набий алайҳиссаломга хитоб қилиб, у зотни мунозарани, гап талашишни тугатишга, кофирларни мубоҳалага – икки гуруҳдан золим бўлганининг зиддига дуо қилишга чақиришга амр этмоқда.("Тафсири Ҳилол" китобидан). Валлоҳу аълам.\nқайта уқилса бўладими\nОила куриш. Ота-она розилигини олиш.\nЖамъ ва фарқ\nСаволни биз қачон беришимиз керак?\nМарҳабо исми маъноси\nГаи ходимини кўрганда\nНима қилган афзал?\nҒуслсиз қилинган пломба ҳақида


ЎзА - Паркентда электр ва газдан қарздорлик камаймоқда\nПаркентда электр ва газдан қарздорлик камаймоқда\n02.06.2018 16:31 Чоп этиш версияси\nБюронинг Паркент туман бўлими бошлиғи Нурмуҳаммад Ражабов ЎзА мухбирига қуйидагиларни сўзлаб берди.\nДавлатимиз раҳбари фармони билан Бош прокуратура ҳузурида Мажбурий ижро бюроси (МИБ) ташкил этилганига бир йил бўлди. Қисқа вақт ичида бюронинг ҳудудларда ҳам бўлимлари очилиб, моддий-техника базаси мустаҳкамланди, малакали кадрлар билан таъминланди. Бугун туманлардаги Бюро бўлимлари фаолияти ўзини оқлаяптими? Бу саволга МИБ Паркент туман бўлими фаолияти мисолида жавоб изладик.\n– Мажбурий ижро бюроси суд ҳужжатлари ва бошқа органлар ҳужжатларининг ижросини таъминлаш, ижро ҳужжатлари ҳамда ундирилган маблағларнинг ҳаққоний ҳисобини юритиш, ижро иши юритишда сансалорлик ва суиистеъмолчилик ҳолатларининг олдини олиш, электр, газ, сув учун тўловларнинг ўз вақтида ва тўлиқ ундирилишини таъминлаш, уларга ноқонуний уланишнинг олдини олиш каби вазифаларни бажаради, – дейди Бюронинг Паркент туман бўлими бошлиғи Нурмуҳаммад Ражабов. – Гап келганда айтиш жоиз, айрим ҳамюртларимиз фойдаланган электр ёки газ учун тўловни вақтида тўлашдан атай қочади. Баъзан ҳафсаласизликка, гоҳ етишмовчиликка ёки вақт йўқлигига йўямиз. Ҳақ гап эса – тўловларни вақтида тўламаслик ёки ундан бўйин товлашлик, ўзимизга ва халқимизга хиёнат.\nБир мисол. Бюронинг Паркент туман бўлими томонидан 2017 йилнинг иккинчи ярмида табиий газдан 11 миллиард сўмга яқин, электр энергиясидан 9,5 миллиард сўмдан кўпроқ қарздорлик ундириб олинди. Бу катта маблағ. Қишлоқда бутун бошли завод очиб, қанчадан-қанча одамларни ишли қилиш мумкин...\nАна энди биргина электр энергияси ва табиий газдан қарздорлик миқдорини вилоят, республика миқёсида талқин қилсак. Қарздорлик миқдори миллиардлаб сўмларни ташкил этмоқда. Юзлаб тадбиркорлик субъектларини саробга чиқариб, минглаб яратилиши мумкин бўлган иш ўринларини арзимаган баҳона – ҳафсаласизлик, етишмовчилик, вақт йўқлигини важ қилиб, ҳавога совуриб юбораяпмиз...\nМажбурий ижро бюроси зиммасидаги бошқа вазифалар билан бирга, ана шу ғоят муҳим ва мураккаб ишни бажариб келмоқда.\nТуманимиз бўлими ходимлари 2018 йилнинг дастлабки тўрт ойида табиий газдан қарзи бўлган фуқаролар, юридик шахслардан 11 миллион 948 минг сўмни ундиришга муваффақ бўлди. Бу кўрсаткич электр энергияси учун 7,5 миллион сўмни ташкил этди.\nИжобий ҳолатга эътиборингизни қаратмоқчимиз. 2017 йилнинг 1 июль ҳолатида туманимизда электр энергияси истеъмолчиларининг жами қарздорлиги 1013.9 миллион сўмни, табиий газ истеъмолчиларининг қарздорлиги эса 3 189.1 миллион сўмни ташкил этган. Бу кўрсаткич 2018 йилнинг 1 май ҳолатида эса электр энергиясидан 877.2 миллион, табиий газдан 2238.5 миллион сўм қарздорлик кузатилди. Яъни, қарздорлик тобора камайиб бормоқда. Демак, халқимиз фидойилиги, ислоҳотларимизга дахлдорлик ҳисси ортиб бормоқда.\nТуманимизда 2017 йилда табиий газ бўйича 12, электр энергияси бўйича 67 ҳолатда, 2018 йилнинг тўрт ойи таҳлилига кўра, табиий газ бўйича 22, электр энергияси бўйича 66 ҳолатда ноқонуний фойдаланиш ҳолати аниқланди. Уларга нисбатан қонуний чоралар кўрилди, энергия етказиб берувчилар манфаатига етказилган 116 624.8 минг сўм миқдоридаги зарар ундирилди.\nЙил бошидан тўлов интизомига риоя қилмасдан, қарздорлик юзага келишига йўл қўйган 132 истеъмолчи газ ва электр тармоқларидан узиб қўйилди.\nНурулло Насриев ёзиб олди


Гулистонлик эркак жазмани қўйнида юрак хуружига йўлиқди ва ўша жойда жон берди - Zamin.uz\nГулистонлик эркак жазмани қўйнида юрак хуружига йўлиқди ва ўша жойда жон берди\nХушторининг қўйнида юрак хуружига учраган гулистонлик эркак аввалига ҳушидан кетади. Унинг ҳаёти хавф остида қолганини билса-да, аёл «Тез ёрдам» чақириб, малакали тиббий ёрдам кўрсатиш чораларини кўрмайди. Аксинча, «сири» очилиб шарманда бўлишидан чўчиб, томошабинликдан нарига ўтмайди. Натижада эркак вафот этади.\nВақт алламаҳал бўлгач, аёл унинг жасадини ҳовлисидаги эшак аравага юклаб, дала йўлининг четига ташлаб келади.\nМазкур воқеликнинг ёритган «Militsiya_Uzb»да воқелик қачон юз бергани, жиноят иши қачон фош этилгани, жасадни уйидан олиб, эшак аравага юклашда биров ёрдам берганми ёки бу ишни аёлнинг бир ўзи (!) уддаланганми — аниқ маълумот берилмаган. Фақат эркак (А.З.) ҳам, аёл (Б.А.) оилалик эканини қайд этиб, мазкур иш мазмунан суд тартибида кўриб чиқилганини урғулайди.\nСуд аёлни Жиноят кодексининг 117-моддаси 2-қисмида назарда тутилган жиноятни содир этганликда айбдор деб топибди. Бироқ қандай жазо берилгани ҳам хабарда очиқланмаган.\nЖиноят кодексининг 117-моддаси 2-қисмида ҳаёти ёки соғлиғи хавф остида қолган ва ўзини-ўзи ҳимоя қилиш имкониятидан маҳрум бўлган шахсга ёрдам кўрсатмаслик учун жиноий жавобгарлик белгиланган бўлиб, агар шундай ҳолат одам ўлишига олиб келса, айбдор икки йилгача ахлоқ тузатиш ишлари ёки бир йилдан уч йилгача озодликни чеклаш ёки уч йилгача озодликдан маҳрум қилиш билан жазоланиши кўрсатилган...\nЎта ёқимсиз манзара. Бироқ «иш» бўйича иштибоҳлар ҳам йўқ эмас... “Замин” янгиликларини “Telegram”да кузатиб боринг\n24-05-2019, 10:30, Жамият\nСамарқандлик эркак хотинини ўлдириб, дўконига кўмиб қўйгани аниқланди (видео)\n26-07-2018, 22:45, Жамият\n18-07-2018, 23:47, Жамият


ТОШПУЛАТ РАХМАТУЛЛАЕВ СОГДИАНА: “Mahalla” газетасига обуна яна буйруқ асосида ўтказиладими?\nЎзбекистон “Маҳалла” хайрия жамоат фонди республика бошқаруви раиси Ж. Иноғомовнинг 2015 йил 17 августдаги 101-сонли буйруғида фонднинг вилоят бўлими ва туман (шаҳар) бўлинмалари ҳамда фуқароларнинг ўзини ўзи бошқариш органлари томонидан 2016 йил учун “Mahalla” газетасига обуна тўлиқ амалга оширилиши кераклиги уқтирилган.\nЮқори ташкилотнинг ўз нашри ҳақида қайғуриши, пастки тузилмалар соҳадаги ўзгариш ва янгиликлардан хабардор бўлиши учун мунтазам “ўз” газетасини ўқиб туришини инобатга олиб иш тутишининг ҳеч қандай ёмон жойи йўқ. Аммо газетани қўллаш учун қандай усул қабул қилганлиги, бу – бошқа масала.\nБиринчидан, нодавлат нотижорат ташкилот бўлган ўзини ўзи бошқариш органларини обуна бўлишга мажбурлашга жамоат фонди республика бошқаруви қанчалик ҳақли? Майли, бу ерда мавжуд тартиб-қоидалар бузилмаган дейлик. Лекин обуначининг истеъмолчи сифатидаги ҳуқуқини бузиб, газетега обуна бўлишда уни танлаш имконидан маҳрум этилганлиги қанчалик қонунчилигимизга мос келади?\nГап бу ерда буйруқнинг “таҳририятнинг обуни нархлари ошиб кетишининг олдини олиш мақсадида обунани тўғридан-тўғри газета таҳририяти билан ташкил этиш таклифи маъқуллансин” деган пункти устида бормоқда. Шу ернинг ўзида обуна нархи Қорақалпоғистон Республикаси ва вилоятлар учун 115 минг сўм этиб белгиланганлиги уқтирилган.\nВаҳоланки, обуна каталоги бўйича Самарқанд вилояти “Матбуот уюшмаси” МЧЖ томонидан “Mahalla” газетасига 2016 йил учун белгиланган обуна баҳоси 99600 сўм эди. Бу газета таҳририяти орқали обуна бўлишдан 15400 сўм арзонроқ эканлиги кўриниб турибди. Обуначилар икки ўт орасида қолишди. Арзонига обуна бўлай дейишса, жамоат фондининг республика бошқаруви буйруғи бор. Аммо бир хил товарнинг ўзини бошқа жойдан “тепа”нинг буйруғи билан қимматга олишга соғлом ақл йўл қўймайди-да!\nШу сабабли Самарқанд вилоятида “Mahalla” газетасига учта ташкилот орқали обуна бўлишди. “Маҳалла” хайрия жамоат фонди вилоят бўлими масъул ходими Холбек Элибоевнинг сўзларига қараганда, 2016 йил учун газетага 3200 нусхага яқинроқ обуна бўлинган. Шундан 40 фоизи газета таҳририятига пул ўтказил йўли билан тўғридан-тўғри, қолган қисми “Матбуот уюшмаси” МЧЖ ва “Ўзбекистон почтаси” АЖ орқали обуна бўлган.\n“Бизга “Матбуот уюшмаси” МЧЖ орқали обуна бўлиш маъқул. Бу ерда гап фақат бу ташкилотнинг обуна нархи арзонлигида эмас. Албатта, маблағни билиб, иқтисод қилиб сарфлаш муҳим. Аммо газетага обуна бўлгандан кейин уни ўз вақтида олиш бундан ҳам муҳимроқ”, – дейди Х.Элибоев. Унинг таъкидлашича, “Матбуот уюшмаси” орқали обуна бўлганларга газета кечиктирилмасдан етказилмоқда. Таҳририят ёки “Ўзбекистон почтаси” орқали обуна бўлганлар газетани ўз вақтида олишмаяпти.\nБу йилги обуна мавсуми бошланишига оз муддат қолди. Ўзбекистон “Маҳалла” хайрия жамоат фонди республика бошқаруви ва “Mahalla” газетаси таҳририяти қандай йўл тутишади? Ўтган йилги буйруқ қуйи ташкилотлар ва обуначилар норозилигига сабаб бўлган эди. Бу йил қандай бўлади? Агар таҳририят обуначиларга ғамхўрлик қилса-ю, обуна нархларининг ошиб кетишига йўл қўймасликка интилса, унда марҳамат, йиллик обунани каталогда белгиланган ўз нарха асосида ўтказсин. Масалан, 2016 йил учун бу нарх 80 минг сўм экан, нега таҳририят тўридан-тўғри обуна бўлганлардан 115 минг сўм талаб қилди?\nnuz.uz НОВОСТИ УЗБЕКИСТАНА\nАвтор: Тошпулат Рахматуллаев на 11:11


Ойбек ва Нигорадан тақдимот » PopCorn.uz - Шоу Бизнес олами хақиқати\nОйбек ва Нигорадан тақдимот\nСана: 21.01.2014 3110\nОйбек ва Нигоранинг янги ижод маҳсули хонандаларга муваффақият келтирармикан? -деган саволга “Албатта” деб жавоб берамиз. Ахир қанчадан қанча меҳнат, ижод, иқтидор, ва асосийси меҳр муҳаббат жо этилган янги қўшиқ ва янги клип муҳлисларни беэътибор қолдирмаслиги аниқ.\nМусиқаси-ю матни Ойбекнинг қаламига мансуб бўлган “Кечир” номли тарона 22 январь куни “Ўзбегим таронаси” радиосининг “Премьера” лойиҳасида илк бор жаранг сочади. Тингловчиларда мазкур қўшиқни биринчилардан бўлиб тинглаб, биринчилардан бўлиб баҳо бериш имконияти бор.\nДарвоқе, қўшиқни тинглаётганда кўз олдингизда қандай воқеалар гавдаланади? Тасаввурларингизнинг клип сюжети билан ўхшаш томонлари бормикан? Бу саволларга 14 февраль куни Ойбек ва Нигоранинг тақдимот маросимида жавоб олишингиз мумкин.\nУшбу тадбирда Даврон Қобулов ғояси асосида ва Рустам Мелиев режиссёрлигида суратга олинган “Кечир” қўшиғининг видеоклипи ҳамда хонандаларнинг 7 йиллик ижоди давомида ижро этилган қўшиқлари мужассам янги альбомнинг тақдимоти бўлиб ўтади.\nТақдимот маросимига таклифномаларни яқин кунларда “Ўзбегим таронаси” радиосида ўтказиладиган викториналарда иштирок этиб қўлга киритишингиз мумкин. Клип эса бутунлай ўзгача кўринишга эга, яъни Ойбек ва Нигора ижодидаги янгилик ва катта ўзгаришдир. Уни тасвирга олиш учун ижодкорлар оз мунча тер тўкмадилар. Хатто қўрқув ва ҳавотирга дуч келдилар. Клипни суратга олиш жараёнида инсонни ҳавотирга соладиган воқеа рўй берди. Даврон Қобулов бассейнда сузадиган саҳнани амалга ошираётганида яқиндагина оёғи лат егани сабабли яхши ҳаракатлана олмаганидан сув юзига чиқа олмай қолди-ю беҳосдан чўка бошлади. Бу ҳолат барчани саросимага солиб қўйиб, хатто Ойбек қутқариш учун ўзини сувга отишга ошиқди. Яхшиямки сув ичида суратга олиш жараёни билан банд бўлган оператор йигит бор экан. У ижодкор чўкаётганини пайқаб, дарҳол ёрдам қўлини чўзди, уни сув юзига чиқариб олди. Бир зумга ҳавотирдан донг қотиб қолган атрофдагилар нима бўлганини англолмай ҳам қолдилар. Сўнг ҳаммаси жой-жойига тушиб, диллар қўрқувдан, юрак ҳаяжондан озод бўлди-ю осойишта қалб билан суратга тушириш ишлари давом этди. Мазкур жараён яхшилик билан ниҳоясига етганидан жуда ҳурсандмиз!\nИжодкорлар ҳаётига ҳаловат, мустаҳкам соғлиқ тилаймиз.\nMissG 21 1 2014 19:31\nshula uzi parochkami manimcha oila qurishsayam kere lekin bir-biriga mos mehri boshqacha jaaa\nНилуфар 22 1 2014 08:34\nбалки калин дустладир... буладию шунакасиям. лекин кушиклари зур!! бу клипиниям куриш керак, айтилгандей бошкача буса керак.\nSher 22 1 2014 15:27\nDaa palakati shu bilan arigan bosin... Davronni (((Klipni kutamiz baho berish uchun.


Яманда ҳарбийлар колоннасига худкуш ҳужуми уюштирилиши туфайли 8 киши ҳалок бўлди\n19:52 / 11.05.2016\nЯман ҳукумати ҳарбийлари колоннасига террорчи худкуш томонидан ҳужум уюштирилиши оқибатида 8 киши ҳалок бўлган, шундан 6 нафари ҳарбий ва иккиси тинч аҳоли вакили. Бу ҳақда мамлакат хавфсизлик кучлари вакилига асосланиб Рейтер агентлиги хабар тарқатган.\nЯман шарқидаги ал-Катан шаҳри яқинида террорчи колонна яқинига автомобилда яқинлашиб келган ва портловчи қурилмани ишга туширган. Ҳужум натижасида 17 киши турли даражада тан жароҳатлари олгани айтилган.\nМанбанинг маълумотига кўра, ҳарбий колонна таркибида мамлакат шимоли-шарқидаги армия бўлинмаси қўмондони ҳисобланадиган генерал Абдураҳмон ал-Халилий ҳам бўлган. Генерал ўрта даражада жароҳатлангани айтилган.\nБу ҳужум учун жавобгарликни ҳозирча ҳеч қайси гуруҳ ўз зиммасига олмаган.


Иши кўп бўлишига қарамай, фарзандлари учун вақт ажрата олган Голливуднинг машҳур оталари (фото) - Daryo\n15:35, 01.03.2021 27586\nКуннинг биринчи ярмида миллионлар учун кумир, кечқурун эса яхши ота бўлиш осон иш эмас. Машҳурларнинг баъзилари иш ва оила ўртасидаги олтин мувозанатни топа олган. Иши кўп бўлишига қарамай, мазкур оталар вақтларининг кўп қисмини фарзандлари билан ўтказишга ҳаракат қилишади.\nПрофессионал реслер ва актёрнинг қизлари — Симона, Жасмин Ли ва Тиана отасини жуда яхши кўришади, шунинг учун Жонсонни кўпинча қизлари билан кўриш мумкин. Ҳозирда Жонсоннинг тўнғич қизи унинг изидан бориб, реслинг билан шуғулланмоқда. Отаси эса уни доим қўллаб-қувватлайди.\n«Аквамен» қаҳрамони — Накоа Вулф Манакуапо Намакеаҳа Момоа исмли ўғил ва Лола Иолани Момоа исмли қизнинг отаси, шунингдек, уни Зое Кравиц исмли ўгай қизи ҳам бор. Жейсон жуда банд бўлишига қарамай, болалари билан шуғулланишга доим вақт топади; улар билан бирга скейтборд учади, деворларга чиқади, камондан ўқ узади. У доимо фарзандлари учун энг яхши ота бўлишга ҳаракат қилади\nЖефф Голдблюм ота бўлишга бироз кечиккан бўлса-да, аммо у болаларини соат 19 даёқ ухлатишни яхши уддалайди. Жефнинг 2 ўғли бор: Чарли Оушен ва Ривер Жо.\nАмерикалик қўшиқчи ва филантроп икки фарзанднинг отаси — қизи Луна ва ўғли Майлз. У нафақат доимий равишда болалар билан ўйнаган фотосуратларни баҳам кўради, балки уларни иш жойига ўзи билан олиб бориб ҳам туради.\nЛотин Америкаси поп қироли — Рики Мартиннинг 4 фарзанди бор: 1 нафар қизи ва 3 ўғли. Унинг таъкидлашича, болалари унинг энг севимли танқидчилари ва оталик унинг учун ҳамма нарсадан устун.\nПадaлeки ва унинг рафиқаси 3 фарзанднинг ота-онасидир: ўғиллари Томас (8 ёш), Остин (7 ёш) ва қизи Одетта 3 ёшда. 15 йилдан бери Супернатурал лойиҳаси билан банд бўлганига ва яқинда янги лойиҳа бошлаганига қарамай, Жаред ҳар доим болаларига вақт ажратади, ҳатто бу кўп вақтини олса ҳам.\nРайан Филлипп ва Риз Уизерспун аллақачон ажрашган бўлишса-да, у ҳали ҳам қизлари Ава ва ўғли Диконни жуда яхши кўради. Собиқ жуфтлик болаларига биргаликда ғамхўрлик қилиш билан бир қаторда, баъзида байрамларни нишонлаш учун бир оила бўлиб йиғилишади.\nСмитнинг отасининг изидан бориб, қўшиқчи бўлган фарзандлари — Трей, Жейден ва Уиллоу аллақачон ўз мухлисларига эга. Уилл фарзандларининг карьерасини тўлиқ қўллаб-қувватлайди, шунингдек, мактабдаги яхши баҳо ҳаётдаги энг муҳим нарса эмас деб ҳисоблайди.\n42 ёшли актёрнинг 3 нафар фарзанди бор: Жастис Жей, Зеппелин Брам ва Арроу Родс. Женсен боллалари учун яхши устоз бўлиш учун вақт топади, улар билан уй ишларини бажаради ва албатта, ҳар қандай яхши ота сингари фарзандлари билан ўйнайди ва биргаликда қўшиқ куйлашади.\nГолливуд юлдузларининг ўзига қуйиб қўйгандек ўхшайдиган ака-ука ва опа-сингиллари (фото)\nКир ювиш машинасидан от фермасигача: Депп, Кидман ва бошқа юлдузлар илк гонорарини нималарга сарф этган? (фото)\nЙоханссондан попкорн, Клунидан текила: Голливуд юлдузларининг қўшимча даромадлари\nЁлғон тасаввур: Экранда ҳақиқий ҳаётдагидан гўзалроқ кўринадиган Голливуд юлдузлари (фото)\n09:22 Бугун 1431\n09:05 Бугун 3280\n08:35 Бугун 9597\n03:24 Бугун 16356\n12:47, 26.11.2021 97793\n07:08, 27.11.2021 81348\n20:20, 27.11.2021 68769\n21:36, 26.11.2021 65665


Президент Шавкат Мирзиё Қашқадарё ва Сурхандарёга сафар қилди. Нима ўзгаради? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n19:38 - Президент Шавкат Мирзиё Қашқадарё ва Сурхандарёга сафар қилди. Нима ўзгаради?\nРасмий хабарга кўра, президент Шавкат Мирзиё бугун эрталаб Қашқадарё вилоятига сафар қилди. Президент мамлакатда қазиб чиқарилаётган табиий газнинг 70 фоизи, нефтнинг қарийб 78 фоизи, газ конденсатининг 80 фоизи, ғалланинг 13 фоиздан ортиғи, пахтанинг 14 фоиздан зиёди ишлаб чиқариладиган вилоятда МДҲ доирасида энг йирик бўлган табиий газдан суюқ ёқилғи олувчи иншоот қурилишига кўрсатма берди. Яъни, мазкур заводда 4,5 миллиард куб метр табиий газ суюқ ёқилғига айлантирилади ва мамлакат саноати учун стратегик аҳамият касб этувчи корхонага айланади.\nШавкат Мирзиё сафари дориасида “Шўртан нефть-газ”, “Муборак нефть-газ” корхоналари, “Шўртан газ-кимё” мажмуаси, Муборак газни қайта ишлаш заводи, Деҳқонобод калийли ўғитлар заводи, Толлимаржон иссиқлик электр станцияси, “Ҳисор нефть-газ” каби йирик ишлаб чиқариш қувватлари билан танишди.\nПрезидент тушдан кейин Сурхандарёга ўтганини ҳисобга олсак, у Қашқадарёда бир неча соат ичида номи юқорида санаб ўтилган шунча корхонага бориб, уларнинг иши билан жиддий бичимда танишиш имкониятига эга бўлганига ҳеч ким ишонмаслиги табиий. У 10 йил Бош вазир бўлгани даврда ҳамма фақат Ислом Каримни билар эди. Энди ҳаммага Шавкат Мирзиёни кўрсатиш керак ва кўрсатилмоқда. Натижа нима бўлади? Нима бўларди, жиддий ислоҳотлар ўтказилмаса, ўзбек сенаторлари ва профессорлари қозоқ дворниклари каби маош оладиган Ўзбекистонда ҳеч нарса ўзгармайди.\nХабарчиликнинг аҳволига қаранг. Расмда фақат Шавкат Мирзиё бор. Бошқалар расмга олинишга ҳам лойиқ эмас-да. Айнан бу ерда журналистларимизни айблаб бўлмайди, уларга шундай топшириқ берилган.


Пандемияга қарамай РФда Конституцияга ўзгартишлар бўйича овоз бериш 22 апрелда бўлиб ўтади\nРоссия президенти Владимир Путин Конституцияга ўзгартишлар киритиш борасида умумроссия овоз бериши 22 апрелга белгиланиши борасидаги фармонга имзо чекди. Ҳужжат Кремль расмий сайтида эълон қилинди.\n22 апрел – чоршанба, аммо ўша куни дам олиш дея эълон қилинди.\nФармонга изоҳ берган Кремль матбуот котиби Дмитрий Песков, Россияда коронавирус тарқалиши муносабати билан "ноқулай вазият юзага келгудек бўлса" овоз бериш санаси бошқа кунга кўчирилиши мумкинлигини айтди. Бироқ, Путин овоз беришни 22 апрелга белгилади, чунки "номаълум сана билан фармони имзолаш мантиққа тўғри келмайди".\nРоссияда коронавирусга чалиниш билан боғлиқ 114 ҳолат расман қайд қилинди. Бир қатор минтақалар, жумладан Москва расмийлари, оммавий тадбирларни чекламоқда, маданият масканлари, мактаблар беркитилмоқда. Айрим хорижий давлатлар кескин карантин чораларини кўрмоқда.\nКонституцияга ўзгартиш масаласини январ ойида Путиннинг ўзи кўтариб чиққан эди. Ўшанда у баёнот бериб, ўзгартишлар нафақат парламент томонидан, балки умумхалқ овоз бериш йўли билан маъқулланиши кераклигини айтган эди – аслида амалдаги Конституциядабу масала кўзда тутилмаган.\nПутин томонидан илгари сурилган ўзгартишлар Давлат думасида муҳокама қилинаётган бир вақтда президентлик муддатини нолдан бошлаш меъёри қўшилиши таклиф қилинди. Бу таклиф депутат Валентина Терешкова томонидан илгари сурилди, бу таклифгаПутин рози бўлди. Унга кўра, агар Путин ҳоҳлайдиган бўлса, 2024 йилги президентлик сайловларга номзодини қўйиши мумкин ва ғолиб бўлса яна икки муддат - яъни, 2036 йилгача президент лавозимида қолиши мумкин.\nБошқа ўзгартишлар сингари бу меъёрни ҳам муҳолифат вакиллари, жамоат арбоблари ва юристлар танқид қилди. Уларнинг таъкидлашларича, ўзгартишлар Конституциянинг асосий қоидаларига зиддир. Конституцион суд эса бу каби қарама-қаршиликларни аниқламади..\nЎзгартишларга қарши норозилик акциялари бўлиб ўтмоқда, бироқ Москва расмийлари оммавий митинглар ўтказилишига рухсат бермади. Коронавирус туфайли куни кеча Россия пойтахтида 50 дан ортиқ киши иштирокидаги оммавий тадбирлар ўтказилишитақиқланди.


Канаданинг Онтарио вилоятида яшовчи аёл автомобилига ўрнатилган GPS-навигатори кўрсатмаларига амал қилиб, автомашинаси билан кўлга тушиб кетди, деб хабар қилди “Lenta.ru” нашри.\nИсми-шарифи маълум қилинмаган аёл йўл яхши кўринмаганлиги натижасида керакли муюлишдан ўтиб кетиб, нотаниш жойга келиб қолган. Автомобилга ўрнатилган навигатор кўрсатмаларига амал қилган ҳолда Жоржиан Бей кўрфазидаги Гурон кўлига тушиб кетган. Ҳайдовчи аёл автомашина сувга чўкиб кетгунга қадар, Toyota Yaris автомобилининг ойнасидан эшикни очишга улгурган, автомашина эса кўл тубига чўкиб кетган.\nМаҳаллий полициянинг берган маълумотига кўра, воқеа рўй берган вақтда сувнинг ҳарорати Цельсий бўйича 5 даража бўлган. 23 ёшли ҳайдовчи аёл қирғоққа етгунча 30 метр масофани сузиб ўтган, кейин ҳўл кийимда қутқарув хизматига хабар бериш учун яқин ўртада жойлашган меҳмонхонагача пиёда борган. Ҳозирда унинг соғлиги хавф остида эмас.


OzodlikOnline: Меҳнат муҳожиратидан қайтган ўзбекистонлик нима иш қилаяпти?\nТошкент расмийларининг ҳисоб беришларида¸ 2015 йилнинг 9 ойи ичида хориждан қайтган меҳнат муҳожирларининг 186 минг нафари иш билан таъминланган. Россия ва Қозоғистондаги топгани муҳожирлик азобига арзимай қолганидан ватанига қанча ўзбек қайтдию¸ улар Ўзбекистонда нима иш қилиб кун кўрмоқда? 2 ноябрь¸ душанба куни Тошкент вақти билан кечки 7 да бошланадиган жонли суҳбатда шу ҳақда гаплашамиз.\nЎзбекистондаги ярим расмий Интернет нашрларининг ëзишича¸ 28 октябрь куни “Меҳнат ва аҳолини ижтимоий муҳофаза қилиш вазирлиги томонидан 2015 йилнинг январь-сентябрь ойларида аҳолини ижтимоий муҳофаза қилиш ва иш билан таъминлаш борасида амалга оширилган ишлар” мавзусида матбуот анжумани ўтказилган.\nАнжуманда вазирликнинг Бандликни таҳлил қилиш ва меҳнат бозорини тартибга солиш бошқармаси бошлиғи Эркин Авезов “Иш ўринлари ташкил ташкил этиш ва аҳолини бандлигини таъминлаш” дастурининг 2015 йилги ижроси ҳақида ҳисоб берган.\nАвезов келтирган расмий рақамларга кўра¸ 2015 йилнинг 9 ойи ичида Ўзбекистон бўйича жами 748 минг иш ўрни ташкил этилиб, дастур 101 фоизга бажарилган.\nШу давра ичида¸ хусусан¸ “четдан қайтган меҳнат мигрантларидан 186 минг нафари” иш билан таъминланган.\nҲисоботда¸ табиийки¸ Тошкент расмийси хориждан қайтган меҳнат муҳожирига берилган ишларнинг нима экани¸ бу ишлар учун ўртача қанча маош тўланиши ҳақида гапирмаган.\nРоссия¸ унинг ортидан¸ Қозоғистонда бошланган иқтисодий қийинчиликлар¸ хусусан молиявий бўҳрон ортидан Россиядаги ўзбекистонликларнинг 40 фоизга яқини бу мамлакатдан чиқиб кетгани айтилди.\nХўш¸ йиллар давомида оиласини Россияда топган даромади билан боқиб келган бу муҳожирлар Россия¸ қолаверса¸ Қозоғистондан қаерга кетди?\nУларнинг қанчаси Ўзбекистонга қайтди?\nҚайтганлар ўзи ва оиласини нима иш қилиб боқмоқда?\nҚайтиб¸ Россияда топган пулини дастмоя сифатида ишлатиб¸ ўзини ўзи иш билан таъминлаганлар қанчаю¸ қолган-қутган даромадини ҳам еб бўлиб¸ ишсиз юрганлар қанча?\n2 ноябрь¸ душанба куни Тошкент вақти билан оқшомги соат 7 дан 8 га қадар бу саволларга жавобларингизни Озодликнинг Skype манзиллари орқали жонли мулоқотда ўртоқлашинг.


ИнтерФУТБОЛ :: Қўқонликка айланаётган серблар ёхуд Милан Спремонинг илк интервьюси\nҚўқонликка айланаётган серблар ёхуд Милан Спремонинг илк интервьюси\nPepsi Суперлиганинг 10-турида «Пахтакор» ўз майдонида муҳим икки очкодан маҳрум бўлди. «Шерлар» «Қўқон-1912» жамоасини қабул қилиб, дуранг (1:1) билан кифояланишди.\nШу тариқа, қўқонликлар еттита ўйиндан иборат мағлубиятсиз серия қайд этишди. Биз Тошкентдаги учрашув якунлангач, «Қўқон-1912»нинг икки сербиялик легионери - Дарко Гожкович ва Милан Спремони суҳбатга чорладик.\n- Дарко, бу дурангни ғалабага тенглаштириш мумкинми?\nД.Гожкович: - Биласизми, Ўзбекистоннинг номдор ва шу билан бирга, айни пайтдаги пешқадам жамоаси майдонидан бир очко билан қайтиш - бу ёқимли.\nЛекин биз ғалаба учун майдонга тушгандик. Ўйиндаги ҳисобни ҳам очдик. Аммо мезбонлар иккинчи бўлимда босимни янада кучайтириб, дарвозамизни ишғол қилишди. Энг муҳими, мағлубиятсиз серияни давом эттиряпмиз.\n- Милан, «Қўқон-1912» билан шартнома имзолашингиздан олдин «Машъал» жамоаси кўригида ҳам бўлгандингиз. Лекин Муборакда қолмадингиз ва Қўқон клуби билан келишувга эришдингиз. Бунга етарлича сабаблар бормиди?\nМ.Спремо: - Ҳа, албатта. Менга дўстим Дарко «Қўқон-1912» вариантини таклиф қилди. Шундан сўнг клуб раҳбарияти билан учрашдик, мураббий билан гаплашдик ва якунда шартномага имзо чекдим. «Қўқон-1912» жамоасида ўйнаётганимдан хурсандман. Ўша пайт тўғри қарорга келган эканман.\nДаркодан ташқари яна бир дўстим Марко Милич ҳам шу ерда. Ўзимни худди уйдагидек ҳис қиляпман. Милич иккимиз Қўқон клуби билан бир йиллик шартнома имзолаганмиз.\nАгар ҳаммаси жойида бўлса, ўйинимиз мураббийлар штабини қониқтирса, келаси мавсум ҳам «Қўқон-1912» шарафини ҳимоя қиламиз.\n- Ўзбекистонга келганингизга беш ойча бўлиб қолди. Таассуротлар қандай?\n- Таъриф қилишганича бор экан. Энг муҳими, юрт тинч, инсонлари хушмуомала. Спортга, хусусан, футболга ҳукумат даражасида эътибор қаратиляпти. Миллий жамоангиз жаҳон чемпионатлари саралашларида мунтазам равишда йўлланмалар учун асосий даъвогарлар қаторида эътироф этилади.\nИшончим комилки, ке-йинги мундиаллар Ўзбекистон термаси иштирокида ўтади. ЎФАнинг янги раҳбарияти ва улар олиб бораётган ислоҳотлардан келиб чиқиб шундай фикр билдириш мумкин. Мавриди келганда, ўзим ҳақимда қисқача маълумот берсам. Ёшим - 22да, ҳужум чизиғида ўйнайман.\nБу ерга Сербия Суперлигаси вакили «Бачка Паланка» жамоасидан келиб қўшилганман. Фаолиятим давомида Сербия ёшлар термаси таркибида Европа чемпионати саралаш учрашувларида қатнашганман. Шунингдек, Европа Лигаси доирасидаги ўйинларда майдонга тушиш ҳам насиб қилган.\nД.Гожкович: - Ҳақиқатан ҳам, Ўзбекистонда футболга эътибор сўнгги бир йил ичида тубдан ўзгарди. Миланнинг фикрларига тўлиқ қўшиламан. Бу ўзгаришларни биргина миллий чемпионат мисолида ҳам кўриш мумкин. Стадионларнинг аҳволи, майдон чимининг ҳолатига бўлган талаб кескин оширилди.\nТомошабинлар ташрифи сезиларли тарзда кўпайди. Ўйинларда кутилмаган натижалар қайд этиляпти. Бу жамоаларнинг кучи тенглашиб бораётганидан далолат. Осон эришиладиган ғалабалар қолмади, ҳисоб.\nКўряпсиз, етакчилар ўз майдонида очко йўқотяпти, ҳаттоки, мағлубиятга учраган ўйинлар ҳам бўлмоқда. Буни ижобий ҳолат сифатида баҳолаш керак. Чемпионат қанчалик кучли бўлса, миллий терма ҳам шунга яраша кучайиб бораверади.\n- Милан, миллий таомларимиз маъқул келдими?\nМ.Спремо: - Ўзбек ошхонаси - бутун дунёдаги энг яхшиси. Айниқса, палов, кабоб каби таомларга меҳрим бошқача. Шашликни бошқа давлатларда ҳам татиб кўрганман, лекин Ўзбекистонда тайёрланадигани яққол ажралиб туради. Биринчи давра якунлансин, ўзим ҳам ош пиширишга уриниб кўраман.\n- Ошхонамиз «қийнаб» қўймаяптими?\n- Йўғ-е, нега энди (кулади). Дарко тонг-саҳарда ошга олиб боришганини айтиб берганди. Ўшанда унинг таърифини эшитиб, ҳайратдан ёқа ушлагандим. Чунки шу пайтгача бундай маросимда иштирок этиш у ёқда турсин, ҳатто эшитмагандим ҳам.\n- Қўқонлик мухлислар ҳақида нима дея оласиз?\n- Бу алоҳида мавзу. Очиғини айтаман, ўзим тўп сурган клублар орасида қўқонлик мухлислардек фидойисини кўрмаганман. Бу «Қўқон-1912»да ўйнаётганим учун айтилаётган баландпарвоз гаплар эмас.\nУмуман олганда, қисқа фурсат ичида клуб президентидан тортиб, мураббийлар, футболчилар, жамоа ходимлари ва ишқибозларигача мен учун қадрли бўлиб қолишди. Бир сўз билан айтганда, биз бир оиламиз!\n- Дарко, Сербия термасининг ЖЧ-2018 финал босқичидаги имкониятларини қандай баҳолайсиз?\nД.Гожкович: - Гуруҳда яққол пеш-қадам - Бразилия терма жамоаси. Бу ҳақда гап-сўз бўлиши мумкин эмас. Иккинчи йўлланма учун эса айнан бизнинг жамоа асосий даъвогар бўлади. Лекин Швейцария термаси ҳам бу чиптага кўз тиккан. Кураш шиддатли кечиши аниқ.


«F» гуруҳи, 3-тур. 22 июнь, соат 21:00\n18 Золтан Гера\nРоналдуни йиқитишди. Дарвозага 35 метрча масофа бор. Жарима тўпини яна Роналду амалга оширармикан. Ҳа худди шундай бўлди. Унинг зарбаси одатдагидек ноаниқ кетди.\nКриштиану бугун 9 та зарба йўллаб, 2 та гол урди\n86' Роналдудан навбатдаги зарба. Бироз ноаниқ\nВенгрияда ўзгариш. Ловренчич ўрнига Штибер майдонга тушди.\nНани ўрнига Данило майдонга тушди. "Реал"даги Данило эмас, шунчаки унинг адаши\nРоналду дарвозабон билан бирга-бир вазиятга чиқиб бораётган эди. Бироқ у ўйиндан ташқари ҳолатда эди.\nКуарежма бир ҳимоячидан ўтиб кетиб кучли зарба йўллади. Зарба ноаниқ чиқди\nРоналдудан навбатдаги ажойиб зарба. Бироқ тўп сааал тепадан ўтиб кетдида. Акс ҳолда "хет-трик" кўрармидик.\n73' Роналду-Нани-Роналду комбинациясини Криштиану якунлади. Бироқ бош билан берилган бу сафарги зарба ноаниқ чиқди.\nРоналду Португалия терма жамоасидаги юбилей 60-голини киритди.\nРоналду икки марта ўйиндан ташқари ҳолатда қолиб кетди.\n64' Оҳ қандай вазият. Венгрия яна ҳисобда олдинга чиқиб олиши мумкин эди. Дарвоза тўсини Португалияни муқарра голдан қутқариб қолди.\n62' Криштиану бош билан гол уриб ҳисобни тенглаштирди. Супер ўйин!\nГоооооооооооооолллллллллллл Роналду, Роналду, Роналду\n59' Андре Гомеш ўрнига Рикарду Куарежма майдонга чиқди.\n58' Роналдудан навбатдаги зарба. Ноаниқ\n57' Жоа Роналдунинг "нони еб" кетди. Унинг зарбаси бироз ноаниқ чиқди.\n56' Португалия бугун дарвозабонсиз ўйнаётгандек гўё\nЖужакдан навбатдаги супер гол! Нималар бўляпти. Роналду норози. Мана ҳақиқий футбол!\nПортугалия "уйғонди". Супер Марио узатган тўпга Нанининг оёқлари озгина етмай қолди.\nФантастика! Сен урмасанг сенга уришади. Ниҳоят Роналду катта саҳнага чиқди. Ажойиб гол. Бугун ўзи оддий голлар бўлмаяпти.\n50' Гоооооооооолллллллл Роналду, Роналду, Роналду\n48' Ўҳҳҳҳ қандай вазият. Пепенинг қўпол хатосидан кейин ўйинга "нуқта" қўйилиши мумкин эди.\n47' Жужак жарима зарбасидан супер гол урди. 2:1 Ўрган Роналду!\nГооооооооооолллллл Мана сенга ўша гол!\nБиринчи таймда бурчак тўпларини ҳавога совурган Жоа Моутиньо ўрнига Ренату Саншеш тушди.\nИккинчи таймни Венгрия терма жамоаси бошлаб берди.\n45+1' Бўлди, биринчи тайм тугади. Ҳозирча ҳисоб 1:1\nГомешдан кучли зарба. Кирай ўз ўрнида. Португалия танаффусга ҳисобда олдинда чиқиб кетиш учун ҳаракат қилмоқда. Лекин улгурармикан.\nБу Португалиянинг ҳам, Нанининг ҳам мусобақадаги иккинчи голи эди. Яхшиям Нани бор деяётган бўлса ажаб эмас Португалия мухлислари\nРоналду ниҳоят катта бўлмасаҳам кичик саҳнага чиқди. Айнан унинг узатган тўпидан кейин Нани ҳисобни тенглаштирди. 1:1\nПепени йиқитишди. Пепе ҳамма жойда фаол\nГол Лекин Роналду тўпни узатган пайтда Пепе офсайда қолган эди. Урилган гол эса инобатга олинмади. Пепе ўйиндан ташқари ҳолатга тушадиган пайтлар ҳам етиб келди.\nЯна Моутиньо бурчак тўпини амалга оширди. Кирай тўпни қайтариб юборди. Португалия стандратлардан фойдалана олмаяпти.\nБу кетишда Португалия энг кўп зарба йўллаб мусобақадан чиқиб кетган жамоа номини ўзиники қилади шекилли. Зарбалар кўп, самара йўқ.\nРоналдудан навбатдаги ноаниқ жарима зарбаси. Криш жарима тўпиниа амалга оширишни Бэйлдан ўрганмайсанми\n34' Золтан Гера ҳисобни яна оширди. 3:0 Бу сариқ карточкалар бўйича кўрсаткич!\nВенгрия голдан кейин, ҳимояга ётиб олгани йўқ. Тўп майдон марказида иккала жамоа оёқлари орасида сайр қилиб юрибди.\nЖоа Мариу яхши имкониятга эга бўлаётган эди, бироқ унга ҳакам қаршилик қилиб, ўйиндан ташқари ҳолатни кўрсатди.\n29' Роналдудан супер зарба. Кришнинг жаримадан йўллаган кучли зарбасини 40 ёшли дарвозабон қийинчилик билан қайтарди.\nРоланд Юханс ҳисобни 2:0 га етказди. Яни сариқ карточкалар бўйича.\nПортугалия ва Роналду Еврога нима учун келганини унутиб қўйишган чоғи. Бунақа ўйин билан гуруҳдан чиқишни ўйлашни ўзи қийин.\nҚандай вазият. Венгриялик ҳужумчи ўйиндан ташқари ҳолатда эди. Бироқ ҳакам буни кўрмади. Яхшиям Руи Патрисиу тўпни қайтарди. Акс ҳолда Португалия учун ўйин 24 дақиқадаёқ тугаб бўлган бўлармиди\nЙўқ, Криштианунинг зарбаси ҳимоячиларга тегиб, дарвозабоннинг қўлига келиб тушди.\nРоналду жарима зарбасини амалга оширишга тайёргарлик кўрмоқда.\nНариги ўйинда Исландия ҳисобни очди. Гол муаллифи Бедварссон\nЗолтан Гера 20 метрлардан супер зарба йўллаб ҳисобни очди. Ана энди Португалия ва Роналдуга янада қийин бўлади.\n18' Гоооооооооллллллл Ҳисоб очилди.\nВенгриянинг тезкор ҳужуми Салайнинг зарбаси билан ниҳоясига етай деганди, Пепе унга ҳалақит бериб, тўпни майдон ташқарисига чиқариб юборди.\nМоутиньо кетма-кет икки марта бурчакдан тўпни ўйинга киритиб берди. Ҳар иккаласи ҳам самарасиз кетди.\nХавфли вазият. Роналдунинг бош билан йўллаган зарбаси ҳимоячига тегиб кетди. Яна бурчак тўпи.\nМоутиньо яна жарима тўпини амалга оширди. Бироқ у тўпни кераклича кўтара олмаяпти. Роналду ўйиндан ташқари ҳолатда\nЎйинда ҳисоб очилди. Йўқ гол борасида эмас, сариқ карточкалар бўйича. Гузмич огоҳлантирилди.\nЖужак жарима тўпини амалга ошириб, тўпни шерикларига узатди. Португалиялик ҳимоячилар яхши ўйнашди.\nПортугаллар бугун бурчак тўпи ишлашда жудаям фаол. Моутиньонинг бу сафар узатган тўпини ҳам ҳимоячилар қайтаришди. Қайтган тўп яна жарима майдончасига етказиб берилди. Нанининг боши билан берган зарбаси 10 метр юқоридан ўтиб кетди.\nЭнди Португалия бурчак тўпи тепиш имконига эга бўлди. Моутиньонинг бу сафар узатган тўпини Пепе боши билан дарвозага йўллади. Бироқ бу Кирайга қийинчилик туғдирмади.\nВенгриянинг хавфли ҳужуми. Пепе тўпни қийинчилик билан қайтарди. Бурчак тўпи.\nЖоао Моутиньо тўпни жарима майдончасига етказиб берди. Ҳимоячилардан қайтган тўпга яна бир Жоао зарба берди. Бироқ Мариунинг зарбаси ноаниқ эди.\nРоналдуни йиқитишди. Хавфли вазият бўлиши мумкин. 20-22 метрлардан жарима зарбаси амалга оширилади.\nПортугалия ўйиндаги илк бурчак тўпини ишлади. Моутиньо узатган тўпни ҳимоячилар қийинчиликсиз бартараф этишди.\nУчрашув бошланди. Ўйинни терма жамоаси бошлади. Дарвоқе, бугун Португалия сафардаги либосидан фойдаланмоқда. Венгрия эса қизил либосда майдонга тушган.\n' Венгрия мадҳияси янграмоқда.\n' Португалия мадҳияси янграмоқда.\n' Бугун сизнингча ким ютади? Менимча ё Португалия, ё Венгрия ютади. Дуранг бўлишиям мумкин.\n' Гуруҳдаги вазият ҳақида тўхталиб ўтсак. Венгрия 4 очко билан биринчи, Португалия эса 2 очко билан 3-ўринда бормоқда. Ҳар қандай ҳисоб қайд этилса ҳам Венгрия гуруҳдан чиқиши аниқ. Португалияга эса фақат ғалаба керак. Дуранг натижа қайд этилса ҳам Роналду жамоадошларида назарий жиҳатдан имконият қолади.\nЕвропа чемпионати гуруҳ босқичи 3-туридан ўрин олган Венгия ва Португалия терма жамоалари ўртасидаги ўйиндан матнли трансляцияни бошлаймиз. Биз тайёрмиз, сизчи?\nАссалому алейкум қадрли футбол мухлислари


Kutubxona - Shodiyor Hazrat Ismat. Irismat qopqoq (hikoya) / Kiril\nSiz shu sahifadasiz: Shodiyor Hazrat Ismat. Irismat qopqoq (hikoya) / Kiril\nАсар номи Ирисмат қопқоқ (ҳикоя)\nИрисмат қопқоқ (ҳикоя)\nҲар доимгидек эрталаб ишга келдим. Ҳамхоналар саломлашиб, обу-ҳаво, нарху наводан бироз гаплашдик. Сўнг ҳамма ўз иши билан овора бўлиб кетди.\nТушликка яқин Олимжон деган ҳамкасбимиз хонага кириб келди. Раҳбаримиз ундан нега ишга кечикиб келаётганини сўрашга чоғланиб турганида, Олимжоннинг ўзи гап бошлади:\n-Опа, уйдагилар тўйни белигилашибди. Худо хоҳласа, фалон кунга тўй бўлади. Кеча юртдан қариндошлар келишган экан, ўтиришдик, бугун эрталабдан уларни уёқ-буёққа элтдик. Шунга сал кечикдим...\n-Келинпошшо ким бўлди? – дея саволга тутамиз.\n-Эй, ўша ўзингиз биладиган... – дея Олимжон жавоб бера туриб, уялганидан ерга қараб қўйди.\n-Ким экан ўша ўзимиз биладиган? – дея ҳаммамиз бир-биримизга сирли қарайдик.\n-Ўша шоира-да. Телевизорда ишлайдиган, - дея Олимжон бошини ердан кўтармай жавоб беради.\n-Ҳа, бўлди. Тушундим. Шаҳло деган шоира қиз. Яқинда телевизордан шеър ўқиб чиқувди. Яхши, одобли қизга ўхшайди. Қошу кўзи ҳам чиройлигина исми жисмига монанд ҳақиқий Шаҳло қиз экан, - дея ҳамкасбимиз Фархиддин таърифлаб, куёвболага зимдан қараб қўйди.\nҲаммамиз биргалашиб уни табрикладик.\n-Қўша қаринглар, ўзинглардан кўпайинглар... – дея ёши кексароқ Саодат опамиз дуо ўқидилар.\nОлимжон энтикиб, ҳам уялиб юрарди. Унга ҳар ким ҳар турли маслаҳатларни берарди. Олимжон эса беминнат насиҳатни жимгина эшитиб ўтирарди. Олимжон Шаҳло билан унаштирилганидан хурсанд эди.\nАйни шоду хуррамлик фақатгина уларнинг ўзларигагина хос эди.\nЧетдаги одам бу ҳолатларни унчалик ҳам ҳис қилолмайди. Ошиқлар дунёсига кириш ҳаммага насиб қилавермайди.\nКеч куз эди. Мезон шамоллари эсарди. Мева-чева ғарқ пишган. Далада иш қизғин. Ҳосилни йиғадиган пайт.\nХудди мана шу дамларда Олимжон билан Шаҳлонинг тўйини белгилашди. Фалон кун, фалон соат, дея чор тарафга жарчиларни жўнатишди. Олимжон ишхонадаги барча ҳамкасбларга тўйхат берди. Сўнг алоҳида таклиф қилдики, «албатта боринглар, кутаман.\nБўлмаса, хафа бўламан.»\nОлимжон водийлик йигит эди. Шу сабаб ҳамма ҳам тўйга боролмасди. Негаки, тўй унинг юртида бўларди-да. Ҳамкасблар йиғилиб, совга олдик.\nЭнди тўйга кимлар бориш кераклигини белгилаш керак эди. Ҳамма тантанага боролмаётганидан афсусланди. Олимжоннинг тўйига ишхонамиз номидан бориш мен ва Фахриддиннинг чекига тушди.\nИккаламиз Олимжонга аталган совғани қўлтиқлаб йўлга тушдик. Автобусда олти соатда унинг уйига етиб келдик. Эртага тўй. Ҳамманинг ўз юмуши бор. Бўлажак тўйга тайёргарлик кўриляпти. Бизлар ҳам бир четда турмасдан сал-пал ёллашгандек бўлдик.\nОлимжоннинг Содиқ деган амакиси бор экан. Танишдик, суҳбати соз, ёқимтой киши. У кечга томон «Меҳмонлар, юринглар, сизларни бир айлантириб келай. Биз томонларга ҳар доим ҳам келиб турибсизларми,» дея бизларнининг билагимиздан тутиб, ташқарига опчиқди.\nСодиқнинг машинасида тоғ томон кетяпмиз. Обод жойлар экан. Кўчалар озода. Секин баландликка кўтариляпмиз. Ҳаво совий бошлади. Содиқ эса йўлда учраган жой ва одамларига таъриф бериб кетаверарди.\nБир маҳал бизнинг машинамизни қаймоқранг «Жигули» қувиб ўтди. Содиқ атрофга бесаранжом қаради.\n-Меҳмонлар, мана шу машинадагиларга эътибор бериб қаранглар, - дея ўзининг «Волга»сига газ берди.\nЯқинроқ келдик. Бунинг устига кун ёруғ. Ёши олтмишлардан ошган, сочи устарада олинган жиккак бир киши, орт ўриндиқда эса қошу кўзлари сузилган, лаблари қирмиз, сочлари сариқ, жувонлар ўзаро нималарнидир суҳбатлаганича мастона кулиб кетишарди.\nБиз эса Содиққа қарадик. У эса «ҳозир бир бошдан айтиб бераман» дегандай сирли қаради-да, тоғнинг тор йўлида машинасини абжирлик билан бошқариб борарди. Бу орада қаймоқранг «Жигули» кўздан ғойиб бўлди.\nБироз муддат ўтиб, машинамиз салқин, дарахтзор бир жойга келиб тўхтади. Машинадан тушдик. Тоғ ҳавоси дарров сезилди. Чорпояда кўрпача-ю ёстиқ солинган. Содиқнинг имоси билан дастурхон ҳам ёзилиб, усти бирпасда турли хил неъматларга тўлдирилди.\n-Содиқжон, зўр жойлар экан, - дедим.\n-Ака бу ерни ўзим қурдирганман. Нозик меҳмонларимни шу ерга опкеламан, - дейди Содиқ сўнг, - Баҳромжон, овқатни тезлаштириб юборинглар, - дея йигитларга иш буюради.\n-Ҳамма ҳам бу ерда дам ололмайди, - дея гапга Баҳром қўшилди. – Мана ҳозиргина Ирисмат хожини киритмадим. Садқаи хожилик кетсин у. Иккита манжалақини эргаштириб юрибди. Уялмайдиям, қизиғар.\n-Бўлди, бўлди. Уни ҳеч қачон Ирисмат хожи демагин. Умуман у ҳаромининг отини ҳам тутмагин. Ундан кўра, меҳмонларнинг чой-пойига қара, - деди Содиқ.\nЧорпояга чиқиб чўзилдик. Танимиз андак роҳат туйгач, Содиқ ҳикоясини бошлади: «Боя «Жигули» эсингларда қолди-а, меҳмонлар. Ундан кейин Баҳромжон айтган одамни бир ёдга олинг. Уни бу ерга киргизмайди. Сабаби эса кўп олисларга боради. Бир бошидан айтай. Уни Ирисмат деган номи бутун водийда машҳур эди. Ёшлигидан савдо билан шуғулланди. Таниш-билишлари кўп эди. Унинг олдини биров кесиб ўтолмасди. Дасти узун эди. Унча-мунча одам билан гаплашмасди. Шаҳарнинг ўртасидан тилла дўкон очди. Ишлари зўр эди. Тез орада «Ирисмат тиллафуруш» дея оғизга тушди. Дўконидан харидор аримай қолади. Бу одам ишнинг кўзини биларди. Биласизлар, эсингизда бўлса керак, бир пайтлар хажга бориш урфга айланувди. Ирисмат ҳам шу амални рўёбга чиқариш учун хужжат топширади. Не ажабки, зиёратга бориш учун йўлланма – рухсатномани қўлига олади. Олис юртга кетиш олдидан у таниш-билишларини чорлаб, уйида зиёфат беради. Худди шу дамда Ирисматнинг ўғли қўшнисининг товуғини ўғирлайди. Қўшниси эса ўғлини, ўғирланган товуқ – ўлжа билан\nбирга Ирисматнинг уйига опкелади. Бу пайтда эса зиёфат айни авж палласида бўлади. Жабрланувчи Ирисматни чақириб, бўлган воқеани айтиб беради. Ўғли ҳам товуқ ўғирлаганини тан олади. Ирисматнинг боши қотади. Қўшнисини уйга таклиф қилади. Товуқнинг эгаси уйга кирмайди. Таклифни рад этади. Ўғрини койийди. Сўкади. Ўнғайсиз вазият. Ирисмат қўшнисига бир даста пул беради. У эса пулни олмайди. Ирисмат ялинади, ёлворади. Барибир қўшниси пулни олмайди. Уйга ҳам кирмайди. Уйдагилар эса бу пайтда Ирисматнинг ой бориб, омон қайтиши учун қадаҳ уриштиришади.\nҚўшниси «шу амални қилгунча, ўғлингизни тарбияласангиз бўлмайдими? Одамларнинг товуғини ўғирлагунча, уйдаги меҳмонларингизга чой-пой ташишни ўргатинг. Ҳайф, сизга зиёрат, ҳайф, сизга одамгарчилик,» дея изига қайтади.\nЭрталаб эса у ҳеч нарса кўрмагандай хайр-хушлашиб, ҳаж сафарига жўнаб кетади. Намоз ўқиш уёқда турсин, оддий калимани билмайдиган, Ирисмат ҳажга боради. Эшак от бўлмайди, деганлари рост экан.\nУ зиёратда ҳаж амалларини қандай бажарганига ҳалигача биров тушунмайди. Ҳатто ишонишмайди ҳам.\nИрисмат юртимиз зиёратчилари билан белгиланган жадвал асосида амирликнинг тилла дўконларига киради. У ердан офтобами ёки кўзанингми тилла қопқоғини бу ярамас ўмаради. Бу қаранг у самолётда ўз уйигача бемалол келади.\nИрисмат қилган ишини ҳеч ким билмайди, дея ўзича хурсанд.\nБироқ амирликдаги ўша тилла магазинида ҳисоб-китоб бўлганми ёки анови офтобами-кўзачами, ўшани биров олганида қопқоғи йўқ чиқади. Текшир-текшир бошланади. Ўғри битта, уям бўлса\nИрисмат. Лекин гумон мингта. Биринчи бўлиб камераларни, видеокузатувдан олинган кадрларни бирма-бир текширишади. Не ажабки, видеокассетадан тилла қопқоқни ўғирлаётган Ирисматнинг боши, қўли, елкаси аралаш кадр чиқиб қолади. Тасмада йил, ой, кун, соат, дақиқагача муҳр этилган экан. Ўғри топилди. Манзили йўқ. Тилла дўконининг эгаси далилий ашёларни қўлтиқлаб амирлик маҳкамасига келади. Кўришади. Ҳужжатларни архивдан олиб солиштирадилар. Ҳаммаси аниқ-равшан бўлди. Амирлик маҳкамаси ҳаш-паш дегунча ўғри бизнинг юртимиздан эканлигини аниқлаб беради.\nАмирликнинг маҳкамасидан видеокассета ва ёнида ўғри билан қопқоқни қайтаришни сўраб ёзилган хат юртимизга келади.\nЎзимиздаги тегишли маҳкама бу номани ва видеотасмани ўрганишади. Излайди. Қидирганлари Ирисмат бўлиб чиқади. Вилоятда анча шов-шув бўлади.\nБошда Ирисмат қилган ишини тан олмайди. Сўнг кадрни кўрсатишганларида эса ноилож айбига иқрор бўлади.\nИрисматнинг қилган тоат ибодати эса бир пул эди. У қопқоқни уйидан чиқариб беради. Араблар Ирисматни кўп сўрашди. Талаб қилишди. Лекин натижа бўлмади. Бироқ у барибир жазосини топди.\nҲозирги кунда Ирисматни ҳеч ким ҳожи демайди. Қайтага «Ирисмат қопқоқ» деб чақиришади.\nУ шарманда бўлди. У ўзи билан бирга маҳалласи ва юртининг ҳам шаънини булғади.\nОдамлар Ирисматни маҳалладан ҳайдаб юборишди. Уни тўй-ю маъракаларга мутлақо айтмай қўйишди. Шундан сўнг у айниди. Ароқ ичадиган, манжалақилар билан шакаргуфторлик қиладиган бўлди. Ҳар неки ёмон йўл бўлса у кираверди.\nОдамларни кўрса қочадиган бўлди.\nМенимча, у дунёга келганига пушаймон бўлди. Ирисмат қопқоқ деганларининг қисқача таърифи ва тарихи шу эди.»\nСодиқ гапларни айтгандан сўнг мен ҳам шеригим ҳам ҳайрон қолдик.\nЭртасига Олимжон билан Шаҳлонинг тўйини ўтказдик. Табрикладик. Кейин изимизга қайтдик. Йўлда эса ҳамон Ирисмат қопқоқнинг қисмати ҳақида ўйлаб келардим...\n"http://www.kutubxona.com/wiki/index.php?title=Shodiyor_Hazrat_Ismat._Irismat_qopqoq_(hikoya)_/_Kiril&oldid=13827" dan olindi


Тожикистон содиқ дўстимиз, давр синовидан ўтган ишончли стратегик шеригимиз – Мирзиёев | Qalampir.uz\nТожикистон содиқ дўстимиз, давр синовидан ўтган ишончли стратегик шеригимиз – Мирзиёев\nОлам\t02 Июнь 20:14 2872\nЎзбекистон Республикаси Президенти Шавкат Мирзиёев ва Тожикистон Республикаси Президенти Имомали Раҳмоннинг музокаралари икки мамлакат делегациялари иштирокида кенгайтирилган таркибда давом этди.\nЎзбекистон раҳбари кўп қиррали ҳамкорликнинг барча йўналишларида улкан муваффақиятларга эришилганини катта мамнуният билан қайд этиб, “Тожикистон бизнинг яқин қўшнимиз, содиқ дўстимиз, давр синовидан ўтган ишончли стратегик шеригимиз”, деб таъкидлади.\nПрезидент Мирзиёев ўзаро манфаатли ва ҳар томонлама ҳамкорликни мамлакатлар ва халқлар манфаатли йўлида бундан буён ҳам мустаҳкамлашга тайёрлигини билдирди.\n“Кейинги йилларда икки томонлама ҳамкорлик сезиларли даражада фаоллашди. Товар айирбошлаш қарийб 40 баробарга кўпайиб, 600 миллион долларга етди. Қўшма корхоналар сони 10 карра ошди.\nКуни кеча ўтган Ҳукуматлараро комиссия йиғилиши ва бизнес форумнинг муваффақиятли натижалари – 1 миллиард долларлик янги битим ва шартномалар имзолангани мамнуният билан қайд этилди”, дейилади Ўзбекистон Президенти Матбуот хизмати тарқатган хабарда.\nҚайд этилишича, икки давлат пойтахтлари Тошкент ва Душанбе шаҳарлари, Сурхондарё ва Хатлон вилоятлари ҳамда Тошкент, Фарғона, Самарқанд ва Сўғд вилоятлари ўртасида самарали алоқалар йўлга қўйилган. Мазкур ташриф доирасида ҳамкорлик бўйича “йўл харитаси”ни Жиззах ва Сўғд вилоятлари ҳам қабул қиладилар.\nПрезидентлар биродар мамлакатлар ўртасидаги иқтисодий шериклик устувор аҳамиятга эга эканини, савдо ҳажми ва номенклатурасини каррасига ошириш учун катта салоҳият мавжудлигини таъкидлаган.\nМашинасозлик, электротехника, тўқимачилик, чарм, фармацевтика, озиқ-овқат, агросаноат, тоғ-кон, металлургия ва бошқа тармоқларда лойиҳаларни амалга ошириш учун катта истиқболлар борлиги қайд этилган.\nЎзбекистон-Тожикистон инвестиция компанияси салоҳиятини фаол ишга солиш орқали ҳудудлараро ва саноат кооперацияси лойиҳаларини амалга ошириш долзарблиги кўрсатиб ўтилган.\nМаданий-гуманитар ҳамкорликни мустаҳкамлаш тўғрисида келишувларга эришилган. Президентлар фан, таълим, санъат, кино ва туризм соҳаларидаги ҳамкорликка эътибор қаратиш зарурлигини таъкидлаганлар. Ёшларнинг интеллектуал салоҳиятини ривожлантириш ва маънавиятини юксалтириш устувор йўналиш сифатида қайд этилган.\n01 Июль 20:52 77606\n01 Июль 08:15 72633\n02 Июль 08:30 69725\n01 Июль 21:34 61924\n02 Июль 17:23 57299